title: चन्द्र नन्दिनी

text: 12 वीं सदी के संस्कृत महावाक्य (महाकाव्य) में हेमचंद्र द्वारा लिखे गए एक अन्य प्रमुख प्रमाण में पाया गया है, जिसमें सबसे प्राचीन साम्राज्य के इतिहास और उसके राजाओं जैसे कि श्रेनिका, कुनिका, उदयिन ने मगध राज्य के विकास और स्थापना की स्थापना के बारे में भी बताया है। मौर्य साम्राज्य, नौ नंद, चंद्रगुप्त मौर्य, अशोक और संप्रति। रानी नंदनी का उल्लेख VIII.320 में किया गया है कि जब चाणक्य द्वारा अपदस्थ राजा नंदा को अपनी एक बेटी और दो पत्नियों के साथ पाटलिपुत्र छोड़ने की अनुमति दी गई थी तो उन्होंने अपनी बेटी नंदनी को चंद्रगुप्त मौर्य से शादी करने की अनुमति दी थी।


title: बलबन का मक़बरा

text: हम खुशनसीब है कि हमारे भारतवर्ष में ऐसे भी बादशाह गुजरे है जिन्हें फॉलो करके वर्तमान राजनीति में बहुत कुछ सीखा जा सकता है। इनमें सबसे ऊपर दिल्ली सल्तनत के गुलाम वंश के सुल्तान बलबन का नाम है । पहली बार बलबन को गुलाम बनाकर भारत लाया गया जब शमसुद्दीन अल्तमश भारत के शहंशाह थे। बलबन को सुल्तान अल्तमश ने भिश्ती के दल में शामिल कर लिया। भिश्ती बनकर बलबन ने महल के फर्शों को धोया। बाग-बगीचों में पानी डाला। पूरी ईमानदारी से नोकरी की। तरक्की हुई अब बलबन घुड़साल में घोड़ों की देखरेख करता। घोड़ों की लीद उठाता, घोड़ों की मालिश करता।कभी-कभार घोड़ों की पीठ पर बैठकर उन्हें साधने लगता। बलबन की।मेहनत से सुल्तान प्रभावित हुए।उन्होंने बलबन को अस्तबल का मुखिया बना दिया। वफ़ादारी से सारी दिल्ली के महरौली में कुतुबमीनार के पीछे बलबन का मकबरा है । इसे बलबन ने अपने जीवनकाल में बनवाया था । इसे वो दारुल अमन यानी इंसाफ का दरवाजा कहता था।


title: बलबन का मक़बरा

text: इब्नबतूता ने अपनी दिल्ली यात्रा के दौरान बलबन के मकबरे के दर्शन किये थे । 1343 के आसपास जब इब्नबतूता बलबन के मक़बरे पर आया यहां के रूहानी माहौल को देखकर बहुत रोमांचित हुआ । इब्नबतूता की भारत यात्रा या चौदहवी सदी का भारत' नामक पुस्तक में पेज नम्बर 45/46 में इस जगह की बहुत तारीफ लिखी है इब्नबतूता लिखता है बलबन की मृत्यु रात के समय हुई उसकी वसीयत के अनुसार उसे इसी दारुल अमन में दफ़नाया गया। यह सुल्तान न्यायप्रिय, सदाचारी और विद्वान था । उसने एक घर बनवाया जिसका नाम 'दार-उल-अमन' रखा । इसका अर्थ इंसाफ का दरवाजा होता है । बलबन इस घर में दाखिल होकर फरियाद करने वाले किसी भी व्यक्ति को कभी खाली हाथ और मायूस नही जाने देता था। किसी भी कर्जदार के इस घर में दाखिल होने पर सुल्तान स्वयं उसका समस्त ऋण चुका देता था और अपराध या वध करने के बाद यदि कोई व्यक्ति फरियाद लेकर इस घर में आ घुसता था तो वध किये जाने वाले व्यक्ति के और अन्याय -पीड़ितों के वारिसों को मुआवज़ा देकर संतुष्ट ककर दिया जाता था। बलबन को इस जगह से बहुत प्रेम था। मरने के बाद भी वो यही दफ्न हुआ । लगता है आज भी बलबन उन फरियादी की फरियाद सुनने के लिए कब्र में लेटा आतूर होगा कि कब और कौन उसके दारुल अमन में दाखिल होकर सुल्तान की कब्र को सज्दा और पैबोस करेगा जैसा सुल्तान के जीवित होने पर दरबारी और आम जनता बलबन को करती थी।


title: बलबन का मक़बरा

text: फिरोजशाह ने इसकी मरम्मत करवाकर दरवाजे पर चंदन के किवाड़ लगवाए थे । सर सैयद के आसारूस्सनादीद में इस जगह की स्थिति मैटकॉफ साहब की कोठी के पास मौलाना जमाली की मस्जिद के नजदीक खण्डहरों में बताई गई है। अंग्रेजों के दौर में यहाँ की टूटी इमारत का कुछ पत्थर नवाब लखनऊ उठाकर ले गए और कुछ शाहजहानाबाद के अमीर के घरों की शोभा बढ़ा रहा है । फिलहाल यहां केवल टूटा खंडहर और चुने का ढ़ेर है।


title: बलबन का मक़बरा

text: यह स्थान कुतुबमीनार के पिछले हिस्से में मौलाना जमाली-कमाली की रहस्यमयी मस्जिद के ठीक सामने कब्रस्तान में अपने पुराने वैभव की ऐतिहासिक यादों को संजोए वर्तमान की बदहाली पर आंसू बहा रहा है ।


title: बलबन का मक़बरा

text: एक जमाने में इसमें दाखिल होने वाले को किसी भी तरह खुश होकर भेजा जाता था वो कभी भी बलबन के जीते जी यहां से खाली हाथ नही गया आज उसी बलबन की समाधि अपनी बेबसी पर आंसू बहा रही है।


title: बलबन का मक़बरा

text: यह इमारत भारत में शुद्ध लाल पत्थरों से निर्मित तुर्की वास्तुकला शैली का पहला मकबरा माना जाता है। इसकी गुम्बद भारत की पहली गुम्बद निर्माण कला थी जो बाद में ध्वस्त हो गई फिरोजशाह खिलजी ने भी इस इमारत का जीर्णोद्धार करवाया। चंदन के दवाजों से सुसज्जित किया। अब फिलहाल यहां सिर्फ टूटा-फूटा दरवाजा और खुली हुई कब्रें है ।


title: बलबन का मक़बरा

text: दारुल अमन की चार दीवारे और आलीशान गुम्बद वक्त की भेंट चढ़ चुका है। अगर आपको दुनिया की उन ऐतिहासिक इमारतों को देखना है जो अपने वक़्त की सबसे आला मकाम रखती थी तब आप इस स्थान को देखना ना भूले।


title: बलबन का मक़बरा

text: इस जगह की ख़ासियत का अंदाजा इस बात से लगा सकते है कि अंग्रेज अफसर ने दिल्ली में अपने रहने के लिए यही स्थान चुना। मैटकाफ़ साहब की प्रसिद्ध कोठी यही आबाद थी और दिल्ली बादशाह बहादुर शाह ज़फर ने भी यहाँ अपने लिए आरामगाह बनवाई।


title: एडा लवलेस

text: आगस्ता एडा किंग-नोएल, लवलेस की काउन्टेस (10 दिसम्बर 1815 – 27 नवम्बर 1852) एक अंग्रेज गणितज्ञ तथा लेखिका थीं। उन्होने चार्ल्स बैबेज द्वारा प्रस्तावित यांत्रिक जनरल-परपज कम्प्यूटर (एनालिटिकल इंजन) पर कार्य किया और सबसे पहले यह समझा कि यह मशीन 'शुद्ध गणना' के साथ साथ बहुत कुछ और भी कर सकती है। उन्होने इस प्रकार की मशीन पर चलने वाली प्रथम कलनविधि (अल्गोरिद्म) का भी निर्माण किया। इसी कारण माना जाता है कि एडा ही पहली व्यक्ति थीं जिसने 'कम्प्यूटिंग मशीन' की पूरी क्षमता को समझा। और ये भी माना जाता है कि वे दुनिया की एक पहली प्रोग्रामर थी।


title: एडा लवलेस

text: एडा लवलेस लार्ड बायरन की एकलौती वैध्य बेटी थी और उनके माता का नाम Anne Isabella Milbanke की थी। लार्ड बायरन ने अपने पत्नी को एडा लवलेस के जन्म के एक महीने बाद अलग कर दिया। और 4 महीने बाद उन्होंने इंग्लैंड को हमेशा के लिए छोड़ दिया। बाद में उन्होंने अपने थोड़े से जीवन को स्वतंत्रता के लिए लड़ी जा रही ग्रीक युद्ध में भाग लेकर अपने को इस दुनिया से 36 साल की उम्र में सन 1824 में परलोक को सिधार गए। उनके माँ को लार्ड बायरन की स्वाभाव की ओर ध्यान गया और उन्होंने एडा लवलेस को गणित और लॉजिकल में उनका मन लगाने की कोशिश की, जिस पागलपन उन्होंने अपने पापा के आँखों में देखा था। जिसे उन्होंने मरते दम तक बनाये रखा। एडा का प्रारंभिक जीवन बीमारियों में बिता और उन्होंने सन 1835 में विलियम किंग से शादी कर ली। राजा ने सन 1838 में अंततः वहां की बेगम बन गई।


title: सुनील लहरी

text: सुनील लहरी भारतीय अभिनेता हैं। वो रामानन्द सागर के टेलीविज़न धारावाहिक रामायण (टीवी धारावाहिक)रामायण में लक्ष्मण की भूमिका के लिए जाने जाते हैं। इससे पहले वो "विक्रम और बेताल" एवं "दादा-दादी की कहानियां में नजर आये थे जो टेलीविजन पर आता था।टेलीविजन की दुनिया भी कोई छोटी-मोटी इंडस्ट्री नहीं समझी जाती। यहां से निकले हुए स्टार अकसर बड़े पर्दे पर भी नजर आते हैं। लेकिन कुछ ऐसे भी स्टार हैं जो टीवी पर बड़ा धमाल करने के बाद भी गुमनामी के अंधेरे में चले जाते हैं। दरअसल, हम बात कर रहे हैं पॉपुलर सीरियल रामायण में लक्ष्मण का किरदार निभाने वाले एक्टर सुनील लहरी की। आइए जानतें हैं क्या रही इनकी कहानी..."


title: सुनील लहरी

text: सीरियल रामायण को तकरीबन 30 साल हो चुके हैं लेकिन उनके ज्यादातर किरदार आज भी हमारे दिलों-दिमाग पर छाए हुए हैं। चाहें उनमें राम का रोल करने वाली अरुण गोविल हो या फिर भीष्म पितामाह के किरदार में नजर आने वाले मुकेश खन्ना। लेकिन बहुत कम लोग इस बात से अंजान है कि रामायण में राम के आज्ञाकारी भाई लक्ष्मण का किरदार निभाने वाले सुनील लहरी कौन हैं और कहां हैं।


title: सुनील लहरी

text: बता दें कि सुनील रामायण के बाद पॉपुलर सीरियल विक्रम बेताल और दादा-दादी की कहानियां में नजर आए थे। लेकिन आज उनका लुक बिल्कुल बदल चुका है और उन्हें पहचानना इतना आसान नहीं रह गया है। दरअसल, रामायण में उन्होंने अपने लक्ष्मण के किरदार से लोगों का दिल जीत लिया। इसी की चलते आज के समय में ज्यादातार लोग उन्हें लक्ष्मण के नाम से ही जानते हैं।


title: सुनील लहरी

text: 1990 में इन्होंने टीवी सीरीज परमवीर चक्र में भी अभिनय किया। रामायण में अपना जोरदार अभिनय करने से पहले इन्होंने पहले विक्रम और बेताल में दादा-दादी की कहानियों में इनका दमदार अभिनय देख रामानंद सागर ने रामायण में लक्ष्मण के किरदार के लिए चुना था।


title: सुनील लहरी

text: सुनील के पिताजी एक डॉक्टर थे और मेडिकल कॉलेज में प्रोफेसर भी थे। पिता की मृत्यु के बाद उन्होंने अपने पिता के मृत शरीर को भोपल के जे.के.मेडिकल कॉलेज में दान कर दिया था। आपको बता दें कि सुनील लहरी ने अपनी एक्टिंग करियर की शुरुआत 1991 में आई फिल्म 'बहारों की मंजिल' से की थी।


title: प्रताप (पत्र)

text: प्रताप हिन्दी का समाचार-पत्र था जिसने भारत के स्वाधीनता आन्दोलन में प्रमुख भूमिका निभायी। प्रताप के जरिये जहाँ न जाने कितने क्रान्तिकारी स्वाधीनता आन्दोलन से रूबरू हुए, वहीं समय-समय पर यह अखबार क्रान्तिकारियों हेतु सुरक्षा की ढाल भी बना। इसे गणेश शंकर 'विद्यार्थी' ने सन् १९१३ से कानपुर से निकालना आरम्भ किया।


title: प्रताप (पत्र)

text: कानपुर में विद्यार्थी जी ने १९१३ से साप्ताहिक ‘प्रताप’ के माध्यम से न केवल क्रान्ति का नया प्राण फूँका बल्कि इसे एक ऐसा समाचार पत्र बना दिया जो सारी हिन्दी पत्रकारिता की आस्था और शक्ति का प्रतीक बन गया। प्रताप प्रेस में कम्पोजिंग के अक्षरों के खाने में नीचे बारूद रखा जाता था एवं उसके ऊपर टाइप के अक्षर। ब्लाक बनाने के स्थान पर नाना प्रकार के बम बनाने का सामान भी रहता था। पर तलाशी में कभी भी पुलिस को ये चीजें हाथ नहीं लगीं। विद्यार्थी जी को १९२१ से १९३१ तक पाँच बार जेल जाना पड़ा और यह प्राय: ‘प्रताप‘ में प्रकाशित किसी समाचार के कारण ही होता था। विद्यार्थी जी ने सदैव निर्भीक एवं निष्पक्ष पत्रकारिता की। उनके पास पैसा और समुचित संसाधन नहीं थे, पर एक ऐसी असीम ऊर्जा थी, जिसका संचरण स्वतंत्रता प्राप्ति के निमित्त होता था। ‘प्रताप‘ प्रेस के निकट तहखाने में ही एक पुस्तकालय भी बनाया गया, जिसमें सभी जब्तशुदा क्रान्तिकारी साहित्य एवं पत्र-पत्रिकाएं उपलब्ध थी। यह ‘प्रताप’ ही था जिसने दक्षिण अफ्रीका से विजयी होकर लौटे तथा भारत के लिये उस समय तक अनजान महात्मा गाँधी की महत्ता को समझा और चम्पारण-सत्याग्रह की नियमित रिपोर्टिंग कर राष्ट्र को गाँधी जी जैसे व्यक्तित्व से परिचित कराया। चौरी-चौरा तथा काकोरी काण्ड के दौरान भी विद्यार्थी जी ‘प्रताप’ के माध्यम से प्रतिनिधियों के बारे में नियमित लिखते रहे। स्वतंत्रता आन्दोलन के दौरान माखनलाल चतुर्वेदी द्वारा रचित सुप्रसिद्ध देशभक्ति कविता पुष्प की अभिलाषा प्रताप अखबार में ही मई १९२२ में प्रकाशित हुई। बालकृष्ण शर्मा नवीन, सोहन लाल द्विवेदी, सनेही जी


title: प्रताप (पत्र)

text: वस्तुत: प्रताप प्रेस की बनावट ही कुछ ऐसी थी कि जिसमें छिपकर रहा जा सकता था तथा फिर सघन बस्ती में तलाशी होने पर एक मकान से दूसरे मकान की छत पर आसानी से जाया जा सकता था। बनारस षडयंत्र से भागे सुरेश चन्द्र भट्टाचार्य प्रताप अखबार में उपसम्पादक थे। बाद में भट्टाचार्य और प्रताप अखबार से ही जुड़े पं0 राम दुलारे त्रिपाठी को काकोरी काण्ड में सजा मिली। भगत सिंह ने तो ‘प्रताप‘ अखबार में बलवन्त सिंह के छद्म नाम से लगभग ढाई वर्ष तक कार्य किया। सर्वप्रथम दरियागंज, दिल्ली में हुये दंगे का समाचार एकत्र करने के लिए भगत सिंह ने दिल्ली की यात्रा की और लौटकर ‘प्रताप’ के लिए सचिन दा के सहयोग से दो कालम का समाचार तैयार किया। चन्द्रशेखर आजाद से भगत सिंह की मुलाकात विद्यार्थी जी ने ही कानपुर में करायी थी, फिर तो शिव वर्मा सहित तमाम क्रान्तिकारी जुड़ते गये। यह विद्यार्थी जी ही थे कि जेल में भेंट करके क्रान्तिकारी राम प्रसाद बिस्मिल की आत्मकथा छिपाकर लाये तथा उसे ‘प्रताप‘ प्रेस के माध्यम से प्रकाशित करवाया। जरूरत पड़ने पर विद्यार्थी जी ने राम प्रसाद बिस्मिल की माँ की मदद की और रोशन सिंह की कन्या का कन्यादान भी किया। यही नहीं अशफाकउल्ला खान की कब्र भी विद्यार्थी जी ने ही बनवाई।


title: प्रताप (पत्र)

text: विद्यार्थी जी का ‘प्रताप‘ तमाम महापुरूषों को भी आकृष्ट करता था। १९१६ में लखनऊ कांग्रेस के बाद महात्मा गाँधी और लोकमान्य तिलक इक्के पर बैठकर प्रताप प्रेस आये एवं वहाँ दो दिन रहे।


title: आ अब लौट चलें

text: आ अब लौट चलें 1999 में बनी हिन्दी भाषा की रूमानी नाट्य फिल्म है। इसका निर्देशन ऋषि कपूर ने किया और मुख्य भूमिकाओं में अक्षय खन्ना, ऐश्वर्या राय और राजेश खन्ना हैं। अन्य सहायक कलाकारों में मौसमी चटर्जी, आलोक नाथ, कादर खान और परेश रावल शामिल हैं। ये ऋषि कपूर द्वारा निर्देशित एकमात्र फिल्म है। ये आर. के. फिल्मस से निर्मित आखिरी फिल्म भी है। फिल्म सफल नहीं रही थी लेकिन अब इसको दर्शकों द्वारा पसंद किया जाता है।


title: आ अब लौट चलें

text: रोहन खन्ना (अक्षय खन्ना) एक पढ़ा-लिखा बेरोजगार लड़का है, जो अपने दादा (आलोक नाथ) और अपनी माँ (मौसमी चटर्जी) के साथ रहता है। वो हर दिन नौकरी की तलाश करता रहता है, पर उसे कोई भी नौकरी नहीं मिलती है। एक दिन रोहन का दोस्त, रंजीत अमेरिका से वापस आता है, जो रोहन को अमेरिका में आ कर नौकरी करने का सुझाव देता है। रोहन उसके भरोसे अमेरिका जाने की तैयारी करने लगता है। रोहन की माँ, उसे रोकती है और कहती है कि उसके पिता, बलराज (राजेश खन्ना) भी अमीर बनने का सपना देख कर चले गए थे और रास्ते में उनकी मौत हो गई। लेकिन अंत में वो मान जाती है।


title: आ अब लौट चलें

text: रोहन अमेरिका में आ जाता है, पर बाद में उसे पता चलता है कि रंजीत अपनी अमेरिकी पत्नी के साथ मिल कर अपने भारत से लाये गए माता-पिता के साथ नौकर की तरीके से व्यवहार करता है। रंजीत उसकी मदद करने से भी इंकार कर देता है। रोहन को सरदार खान (कादर खान), टैक्सी ड्राइवर मिल जाता है, जो उसे रहने की जगह देता है। उस जगह पर उसे इकबाल सिंह (जसपाल भट्टी) मिलता है, जो उसे टैक्सी ड्राईवर की नौकरी दिलवाता है। अपने काम के पहले ही दिन, वो एक भारतीय महिला पूजा (ऐश्वर्या राय) को हवाई अड्डे पर मिलता है और वो दोनों दोस्त बन जाते हैं। उसका भाई उसकी जबर्दस्ती शादी एक अमेरिकी बूढ़े से कराने पर दबाव बनाता है, इस कारण वो वहाँ से चले जाती है। उसके पास अपने घर भारत में जाने के लिए पैसे नहीं रहते और इस कारण रोहन उसकी मदद करता है और अपने रहने वाले जगह पे ले जाता है। वहाँ उसका सभी स्वागत करते हैं। पूजा को रोहन से प्यार हो जाता है पर रोहन अपने काम से खुश नहीं रहता और ग्रीन कार्ड पाने के लिए एक एनआरआई लड़की से शादी करने की सोचता है, जिससे पूजा का दिल टूट जाता है।


title: आ अब लौट चलें

text: पूजा को बलराज की देखरेख का काम मिल जाता है जो अभी भी जिंदा है और भारतीय अमेरिकी लोगों में सफल व्यवसायी बन गए हैं। बलराज को पूजा बहुत अच्छी लगती है और वो उसका हाथ अपने निकम्मे बेटे करन के लिए मांगता है। उसका बेटा एक ड्रग-डीलर से बहुत सारा पैसा उधारी लिए है। बलराज अपने बेटे से कहता है कि उसे पैसे तभी मिलेंगे, जब वो उसके पसंद की लड़की से शादी कर लेगा। उधर रोहन को एहसास हो जाता है कि एनआरआई लड़की लवलीन (सुमन रंगनाथन) और उसके स्वभाव में बहुत फर्क है और वो दोनों एक साथ नहीं रह सकते। उसे पूजा से प्यार का एहसास हो गया है। वो वापस आ जाता है और पूजा से माफी मांगने की कोशिश करता है। पूजा मान जाती है। रोहन उसे वादे के रूप में अपना लॉकेट देता है, जिसमें उसकी माँ की तस्वीर भी होती है। बलराज से पूजा कहती है कि वो रोहन से प्यार करती है। इससे करन को गुस्सा आ जाता है, क्योंकि उसे ड्रग-डीलर को देने के लिए पैसे मिलने एक मात्र रास्ता भी उसके शादी से इंकार करने के बाद बंद हो जाता है। वो झगड़ा करने लगता है और इस चक्कर में पूजा का पहना लॉकेट नीचे गिर जाता है। उसे बलराज उठा कर खोल के देखता है तो उसे लॉकेट में उसकी पत्नी की तस्वीर दिखती है। पूजा उसे बताती है कि ये रोहन का लॉकेट है। बलराज समझ जाता है कि रोहन उसका बेटा है, लेकिन वो ये बात पूजा को नहीं बताता और रोहन को नौकरी के लिए उसके ऑफिस आने बोल देता है। रोहन को वो नौकरी मिल जाती है और वो रंजीत के माता-पिता को उनके घर वापस ले जाने में मदद करता है। रोहन और पूजा अब भारत जाने की तैयारी करने लगते हैं।


title: आ अब लौट चलें

text: वापस जाने से पहले रोहन को पता चलता है कि बलराज ही उसके पिता हैं। वो अपनी पत्नी से माफी मांगने के लिए कॉल भी करता है। फिर उसके माफ कर देने के बाद वो सब भारत लौटने वाले होते हैं कि बलराज का बेटा, करन भी वहाँ आ जाता है। तब पता चलता है कि वो ड्रग-डीलर को पकड़वा चुका है और दिल से माफी मांग रहा है। फिर सभी लौट जाते हैं।


title: वाल्व

text: वाल्व (Valve) वे यांत्रिक युक्तियाँ हैं जिनका उपयोग पाइप तथा जैविक वाहिकाओं (vessels) में तरल के प्रवाह को रोकने के लिए किया जाता है1 शरीर-क्रिया विज्ञान (physiology) में भी इस शब्द (वाल्व) का प्रयोग उन प्राकृतिक युक्तियों के लिए किया जाता है, जो शरीर में वे ही कार्य करती हैं जिन्हें यांत्रिक वाल्व करते हैं। इन प्राकृतिक युक्तियों में हृदय के वाल्व उल्लेखनीय हैं, जो खुलकर या बंद होकर हृदयकोष्ठ से रक्त के प्रवाह को नियंत्रित करते हैं।


title: वाल्व

text: वाल्व सर्वत्र उपयोग होते हैं। लगभग हर औद्योगिक प्रक्रम में वाल्व पाए जाते हैं, जिसमें पानी और सीवेज का प्रसंस्करण, खनन, विद्युत उत्पादन, तेल, गैस और पेट्रोलियम का प्रसंस्करण, खाद्य निर्माण, रसायन और प्लास्टिक विनिर्माण और कई अन्य क्षेत्र शामिल हैं।


title: वाल्व

text: अनेक प्रकार के यांत्रिक वाल्व आजकल उपयोग में आ रहे हैं, जिनमें स्वचालित (automatic), अस्वचालित (nonautomatic) तथा सरक (slide) वाल्व अच्छी तरह प्रचलित हैं। स्वचालित वाल्व तरल की दाब तथा पश्चदाब (back pressure) से खुलते एवं बंद होते हैं। वास्तव में ये वाल्व लघु कपाट हैं, जो मुख के एक ओर झुलते हुए खुल जाते हैं। जब वाल्व के पीछे तरल की दाब होती है, तो तरल की दाब वाल्व को खुलने के लिए दबाव डालती है और तरल वाल्व को ढकेलकर निकल जाता है। इसके बाद दूसरी ओर की दाब वाल्व को पीछे जाने के लिए दबाव डालती है और वाल्व लौटकर मुख को बंद कर देता है। हृदय का वाल्व इसी प्रकार कार्य करता है।


title: वाल्व

text: भाप इंजन के सिलिंडर के वाल्व की तरह सरक वाल्व कार्य करता है। सरक वाल्व का गतिशील भाग पीछे की ओर सरक जाता और सिलिंडर में बने मुखों के आरपार आगे की ओर निकल जाता है। वाल्व का सरकनेवाला भाग सरकने की दिशा बदलकर सिलिंडर के मुखों को खोलता तथा बंद करता है।


title: जूलिया एन

text: जूलिया एन (जन्म 8 अक्टूबर 1969) एक अमेरिकी पॉर्न फिल्म अभिनेत्री और फीचर नर्तकी है। वह एवीएन हॉल ऑफ फ़ेम और एक्सआरसीओ हॉल ऑफ़ फ़ेम की सदस्य हैं।


title: जूलिया एन

text: 18 साल की उम्र तक जूलिया एन ने मॉडलिंग शुरू कर दी थी, फिर 1990 के दशक की शुरुआत में जैनी "लिंडमुलडर" के साथ लोकप्रिय टूरिंग स्ट्रिप क्लब फीचर एक्ट "ब्लॉन्डेज" का एक हिस्सा बनने से पहले हॉलीवुड में एक पेशेवर कीचड़ के पहलवान बन गए। उनकी सफलता के कारण वयस्क फिल्म उद्योग में शामिल होने का प्रस्ताव आया।


title: जूलिया एन

text: जूलिया एन ने 1993 में एंड्रयू ब्लेक के "हिडन" ऑब्सेशंस में लिंडमुलडर के साथ एक समलैंगिक यौन दृश्य में वयस्क फिल्मों में शुरुआत की। वह 2006 में दुष्ट चित्रों के अनुबंध के तहत था, लेकिन मई 2007 में उसने अपनी वेबसाइट के सदस्यों के खंड पर पोस्ट किया कि उसने दुष्ट के साथ अपने अनुबंध को नवीनीकृत नहीं किया था।


title: जूलिया एन

text: उन्होंने साथी पोर्नोग्राफिक अभिनेत्री क्रिस्टी कैनियन को व्यवसाय में उनकी "मूर्तियों" में से एक के रूप में संदर्भित किया है।


title: जूलिया एन

text: जूलिया ऐन ने खुद को टेलीविजन शो, श्रृंखला और वृत्तचित्र जैसे कि "रेटेड ए फॉर एडल्ट", "नाइट कॉल्स", "गिव मी योर सोल के रूप में पेश किया है।" "।" "।" , "ड्रीमवैगन: इनसाइड द एडल्ट इंडस्ट्री", "वी.एस.", "द मैन शो", और "हाउ वे मेक अडल्ट मूवीज़" ।


title: जूलिया एन

text: ऐन जानवरों के चारों ओर बड़े हुए और घोड़ों के लिए एक प्यार विकसित किया; उसने पियानो सबक भी लिया और "मछली की तरह" तैरना सीखा। 12 साल की उम्र में वह इलियल्विल्ड, कैलिफ़ोर्निया चली गईं, जहां 17 साल की उम्र में अपनी दादी के साथ रहने के लिए लॉस एंजिल्स वापस जाने से पहले उन्होंने कॉलेज-प्रेप स्कूल में पढ़ाई की।


title: जूलिया एन

text: एन ने 21 जून, 2003 को वयस्क फिल्म निर्देशक माइकल रेवेन से विवाह किया, 2007 में तलाक हो गया। स्तन वृद्धि के अलावा, जूलिया एन ने भी लेबियाप्लास्टी की थी और एक नाक के टूटने के बाद नाक के प्रभाव को दूर करने के लिए नाक का काम किया था जब एक घोड़े ने उसे चेहरे पर लात मारी थी।


title: सुजैन खान

text: सुजैन खान जिन्हें पहले सुसेन रोशन के नाम से जाना जाता था, (जन्म: 26 अक्टूबर 1978) संजय ख़ान की बेटी हैं, जो एक अनुभवी अभिनेता और फिल्म निर्माता और लोकप्रिय बॉलीवुड हिंदी अभिनेता, ऋतिक रोशन की पूर्व पत्नी हैं। वह एक भारतीय इंटीरियर फैशन डिजाइनर हैं।


title: सुजैन खान

text: सुज़ैन खान का जन्म संजय खान और ज़रीन कत्रक के यहाँ 26 अक्टूबर 1978 को मुंबई में हुआ था। वह अपने परिवार में तीसरे बच्चे के रूप में पैदा हुईं; जो उनके पिता संजय खान सहित फिल्म कलाकारों और फैशन डिजाइनरों से समृद्ध एक परिवार है। संजय खान 1980 के दशक में एक प्रमुख अभिनेता थे। उनकी माँ, ज़रीन कत्रक एक अभिनेत्री होने के साथ-साथ एक इंटीरियर डिजाइनर भी हैं। इनकी 2 बड़ी बहनें और एक छोटा भाई है।


title: सुजैन खान

text: यूएसए के ब्रूक्स कॉलेज से 1995 में इंटीरियर डिजाइनिंग में आर्ट एसोसिएट डिग्री प्राप्त करने के बाद, सुसान खान ने 1996 में अपनी मां के नक्शेकदम पर चलते हुए इंटीरियर डिजाइनर के रूप में अपना करियर शुरू किया, जो उनके सक्रिय करियर के दौरान एक प्रसिद्ध इंटीरियर डिजाइन भी थीं।


title: सुजैन खान

text: 2011 में, उन्होंने साथी इंटीरियर डिजाइनर और एक अच्छी तरह से मान्यता प्राप्त फिल्म निर्माता, गौरी खान के साथ भागीदारी की, मुंबई में चारकोल प्रोजेक्ट की नींव रखने और शुरू करने के लिए, जो भारत में पहला इंटीरियर फैशन स्टोर है।. चारकोल प्रोजेक्ट को भारत में सबसे लोकप्रिय डिज़ाइन स्टोर माना जाता है।


title: सुजैन खान

text: उन्होंने द लेबल लाइफ के लिए काम किया, जो 2012 में स्थापित एक ई-कॉमर्स फैशन लाइफस्टाइल कंपनी थी। वह कंपनी की पहली इंटीरियर फैशन डिजाइनर के रूप में कार्यरत थीं।


title: सुजैन खान

text: 2014 में, उन्होंने मुंबई में पर्ल अकादमी परिसर की आधिकारिक शाखा का शुभारंभ किया और छात्रवृत्ति द्वारा अकादमी के छात्रों का समर्थन किया।


title: सुजैन खान

text: सुज़ैन खान ने 20 दिसंबर, 2000 को फिल्म निर्देशक राकेश रोशन के बेटे ऋतिक रोशन से शादी की। रितिक रोशन ने 2000 की शुरुआत में ब्लॉकबस्टर बॉक्स-ऑफिस पर हिट फिल्म ‘कहो ना प्यार है’, जो ऋतिक के पिता राकेश रोशन द्वारा निर्देशित थी, में मुख्य भूमिका निभाने और अपनी पहचान बनाने के बाद बॉलीवुड फिल्म उद्योग में प्रमुखता हासिल की। शादी बैंगलोर के एक 5-सितारा होटल में हुई, जो कि सुजैन का गृह नगर भी है। 2014 में, शादी के 14 साल बाद उनका तलाक हो गया।


title: सुजैन खान

text: ऋतिक रोशन (बाएं) और सुसेन खान (दाएं) ने वर्ष 2000 में शादी की और 2014 में अपने तलाक तक 14 साल साथ रहे।


title: सुजैन खान

text: हालांकि, ऋतिक रोशन और सुज़ैन खान दोनों ने खुलासा किया कि वे अब भी अपने बच्चों की बेहतरी के लिए एक दूसरे के साथ संवाद कर रहे हैं, लेकिन यह करीबी दोस्ती नहीं बल्कि एक झूठा रिश्ता है।


title: विरेचन

text: विरेचन भारतीय चिकित्साशास्त्र (आयुर्वेद) का पारिभाषिक शब्द है। इसका अर्थ है-रेचक औषधि के द्वारा शारीरिक विकारों अर्थात् उदर के विकारों की शुद्धि। यह पंचकर्मों में से एक है। आयुर्वेद के अनुसार त्वचारोगों के उपचार के लिए विरेचन सर्वोत्तम चिकित्सा है।


title: सोज़े-वतन

text: ""फोजे वतन नामक कहानी संग्रह के रचनाकार नवाबराय (प्रेमचन्द) हैं। इसका प्रकाशन १९०८ में हुआ। इस संग्रह के कारण प्रेमचन्द को सरकार का कोपभाजन बनना पडा। सोज़े वतन का अर्थ है देश का मातम। इस संग्रह में पाँच कहानियाँ थीं। दुनिया का सबसे अनमोल रतन, शेख मखमूर, यही मेरा वतन है, शोक का पुरस्कार और सांसारिक प्रेम। पाँचों कहानियाँ उर्दू भाषा में थीं। यह उर्दू में प्रकाशित पहला कहानी संग्रह, अंग्रेज सरकार ने जप्त कर लिया था। हमीरपुर के जिला कलेक्टर ने इसे देशद्रोही करार दिया और इसकी सारी प्रतियाँ जलवाकर नष्ट कर दीं। इसके बाद नवाबराय से वे प्रेमचन्द हो गए।


title: भुवन बाम

text: भुवन बाम (जन्म 22 जनवरी 1994) दिल्ली, भारत के एक भारतीय हास्य कलाकार, गायक, गीतकार और यूट्यूब व्यक्तित्व हैं। उन्हें उनके यूट्यूब कॉमेडी चैनल "बीबी की वाइन्स" के लिए जाना जाता है। भुवन 2018 में १० मिलियन सब्सक्राइबर को पार करने वाले पहले भारतीय यूट्यूबर बने थे।


title: भुवन बाम

text: भुवन बाम का जन्म 22 जनवरी 1994 को दिल्ली में हुआ था। उन्होंने अपनी प्रारंभिक (प्रारम्भिक) शिक्षा ग्रीन फील्ड्स स्कूल, दिल्ली से की और शहीद भगत सिंह कॉलेज से स्नातक की उपाधि प्राप्त की।भुवन बाम ने अपने करियर की शुरुआत एक संगीतकार के रूप में रेस्त्राँ में की और बाद में उन्होंने खुद के गानों की रचना शुरू की।


title: भुवन बाम

text: भुवन बाम ने अपने इंटरनेट करियर की शुरुआत एक न्यूज रिपोर्टर के व्यंग्यात्मक वीडियो से की, जिसने कश्मीर बाढ़ के कारण एक महिला से अपने बेटे की मौत के बारे में असंवेदनशील सवाल पूछा, जिसे फेसबुक पर लगभग १५ विचार मिले। उनका पहला वीडियो पाकिस्तान में वायरल हुआ, जिसने जून 2015 में बाम को अपना खुद का यूट्यूब चैनल बनाने के लिए प्रेरित किया।


title: भुवन बाम

text: बीबी की वाइन्स एक यूट्यूब चैनल है, जिसके 2-10 मिनट तक के लंबे वीडियो में नगरीय किशोरों के जीवन को दर्शाया गया है, और उनके दोस्तों और परिवार के साथ उसकी सनसनीखेज बातचीत - सभी पात्र स्वयं भुवन बाम के द्वारा निभाये गये हैं।


title: भुवन बाम

text: वीडियो को बाम द्वारा एक फोन पर फ्रंट कैमरे का उपयोग करके फिल्माया गया है। उन्होंने मूल रूप से अपने वीडियो फेसबुक पर अपलोड किए, और फिर यूट्यूब पर चले गए।


title: भुवन बाम

text: बाम इंडिया फिल्म प्रोजेक्टिन २०१८ में एक अतिथि वक्ता थे, जहां उन्होंने भारत के सबसे बड़े 'डिजिटल स्टार' बनने की अपनी यात्रा के बारे में बताया था। फेस्टिवल में उन्होंने मल्लिका दुआ और कनीज़ सुरका के साथ भारत में कॉमेडी के परिदृश्य पर भी चर्चा की।


title: भुवन बाम

text: अकेले ही उनके सारे किरदार निभाते हैं चाहे वह बेंचो का हो या उनके टीटू मामा का इसीलिए कई लोगो का मानना यह भी है कि भुवन वन मैन आर्मी हैं।


title: भारतीय व्यंजनों की सूची

text: यह भारतीय व्यंजनों की एक सूची है। भारतीय व्यंजनों में भारत के मूल निवासीय क्षेत्री व्यंजनों की एक विस्तृत विविधता शामिल हैं। भारतीय भोजन भी भारी धार्मिक और सांस्कृतिक विकल्प और परंपराओं से प्रभावित है। यह सूची अधूरी है और इनका विस्तार और अनुवाद किया जाना बाकी है।


title: रासायनिक ऊर्जा

text: रासायनिक ऊर्जा एक प्रकार की ऊर्जा है। ऊर्जा का यह रूप पदार्थों के मध्य संचित रहता है। यह अणुओं के मध्य परमाणु के स्थिति के कारण तथा विभिन्न छोटे कणों के आपसी स्थिति के कारण उत्पन्न होता है। यदि किसी तंत्र में रासायनिक ऊर्जा का परिमाण घट जाता है तो इसका अर्थ है कि उसमें होने वाली रासायनिक प्रतिक्रिया से कुछ रासायनिक उर्जा आस-पास के वातारण में उष्मा के रूप में मुक्त हुई है। यदि किसी तंत्र में रासायनिक ऊर्जा का परिमाण बढ़ जाता है तो इसका अर्थ है कि उसमें होने वाली रासायनिक प्रतिक्रिया में कुछ रासायनिक उर्जा आस-पास के वातारण से उष्मा के रूप में अवशोषित हुई है। प्रकाश-संश्लेषण की क्रिया में प्रकाश ऊर्जा का रासायनिक ऊर्जा में रूपान्तरण होता है।


title: सवाई भोज

text: बगड़ावत गुर्जर राजवंश के सबसे प्रतापी वीर राजा थे । यह विष्णु के अवतार भगवान देवनारायण जी के पिताजी ही थे । बगड़ावत भाई अजमेर के चौहान राजवंश के ही राजकुमार थे। सवाई भोज के 24 भाई अलग-अलग रियासतों पर राज कर रहे थे पाटन पर तेजा जी बगड़ावत राज्य कर रहे थे नेगड़िया पर बगड़ावत वीर नेवाजी बगड़ावत राज्य कर रहे थे 320 गढ़ की रियासत सवाई भोज के पास थी।


title: सवाई भोज

text: देवनारायण पराक्रमी योद्धा थे जिन्होंने अत्याचारी शासकों के विरूद्ध कई संघर्ष एवं युद्ध किये । वे शासक भी रहे । उन्होंने अनेक सिद्धियाँ प्राप्त की । चमत्कारों के आधार पर धीरे-धीरे वे देव स्वरूप बनते गये एवं अपने इष्टदेव के रूप में पूजे जाने लगे। देवनारायण को विष्णु के अवतार के रूप में गुर्जर समाज द्वारा राजस्थान व दक्षिण-पश्चिमी मध्य प्रदेश में अपने लोकदेवता के रूप में पूजा की जाती है। उन्होंने लोगों के दुःख व कष्टों का निवारण किया । देवनारायण महागाथा में बगडावतों और राण भिणाय के शासक के बीच युद्ध का रोचक वर्णन है ।


title: सवाई भोज

text: सवाईभोज अथवा राजाभोज बगड़ावत Gurjar rajvansh के सबसे प्रतापी वीर राजा थे । यह विष्णु के अवतार भगवान देवनारायण जी के पिताजी ही थे । बगड़ावत भाई अजमेर के चौहान राजवंश के ही राजकुमार थे। सवाई भोज के 24 भाई अलग-अलग रियासतों पर राज कर रहे थे पाटन पर तेजा जी बगड़ावत राज्य कर रहे थे नेगड़िया पर बगड़ावत वीर नेवाजी राज्य कर रहे थे 320 गढ़ की रियासत सवाई भोज के पास थी। आसींद पर आशा जी बगड़ावत राज्य कर रहे थे और बदनोर पर इनके पिता बाघजी चौहान जी राज्य कर रहे थे । महाराजा गुर्जर बगड़ावत गौसेवक थें यह वीर गुर्जर बगड़ावत थें


title: समूहवाचक संज्ञा (अंग्रेजी व्याकरण)

text: भाषा विज्ञान में, समूहवाचक संज्ञा वह शब्द है जिसका इस्तेमाल वस्तुओं के समूह को परिभाषित करने के लिए किया जाता है, व जिसमें व्यक्ति, पशु, भावनाएं, निर्जीव वस्तु, अवधारणाएं या अन्य चीजें हो सकती है। उदाहरण के लिए, "ए प्राइड ऑफ लॉयन्स", वाक्यांश में "प्राइड" समूहवाचक संज्ञा है।


title: समूहवाचक संज्ञा (अंग्रेजी व्याकरण)

text: ज्यादातर समूहवाचक संज्ञा का प्रयोग रोजमर्रा की बातचीत में होता है, जैसे कि "ग्रुप" शब्द बहुत आम शब्द है और यह किसी एक प्रकार की मूल वस्तु का भान नहीं कराता. उदाहरण के लिए, "ग्रुप ऑफ पीपल", "ग्रुप ऑफ डॉग्स" और "ग्रुप ऑफ आइडियाज" सही हैं। अन्य, विशेष रूप से ऐसे शब्द जो समूहवाचक संज्ञा के बहुत बड़े उपवर्ग से संबंधित है टर्म्स ऑफ वेनरी (पशुओं के समूह के लिए शब्द) के रूप में जाने जाते हैं, एक ही प्रकार की जाति की वस्तुओं को दर्शाते हैं। उदाहरण के लिए, पशुओं के संदर्भ मे "प्राइड" शब्द शेर को दर्शाता है, न कि कुत्तों या लामाओं को.


title: समूहवाचक संज्ञा (अंग्रेजी व्याकरण)

text: समूहवाचक संज्ञा को सामूहिक संज्ञा या सामूहिक व्याकरण संबंधी संख्या के साथ मिला कर नहीं देखा जाना चाहिए.


title: समूहवाचक संज्ञा (अंग्रेजी व्याकरण)

text: बहुत सारे सामूहिक शब्दों के लिए व्युत्पत्ति का प्रयोग किया जाता है। क्योंकि व्युत्पत्ति खुले तौर पर वाक्य रचना संबंधी रूपात्मक पद्धति की तुलना में शब्द गठन की प्रक्रिया धीमी और कम उपयोगी है, इस तरह से बहुत कम समूहवाचक बन पाते हैं। अर्थ की दृष्टि से व्युत्पत्ति संबंधी समूहवाचक शब्द मूल शब्दों से अक्सर अलग होते हैं, जैसा कि सभी व्युत्पद शब्दों के साथ होता है, ये नए संकेतार्थ और नए वाच्यार्थ बनाते हैं।


title: समूहवाचक संज्ञा (अंग्रेजी व्याकरण)

text: अंग्रेजी में "-एज" (-age) और "-एडे" (-ade) से अंत होनेवाले शब्द अक्सर समूहवाचक शब्द को दर्शाते हैं। कभी-कभी ये संबंध आसानी से पहचानने योग्य होते है: "बैगेज (baggage), ड्रेनेज (drainage), ब्लॉकेड (blockade)" . हालांकि, अगर व्युत्पत्ति विज्ञान के माध्‍यम से देखा जाए तो व्युत्पन्न शब्द एक बहुत ह‍ी विशेष अर्थ का वहन करते हैं।


title: समूहवाचक संज्ञा (अंग्रेजी व्याकरण)

text: समूहवाचक का निर्माण करने के लिए जर्मन "जीई-" (Ge-) उपसर्ग का इस्तेमाल करते हैं। मूल शब्द अक्सर ऊमलायूट और प्रत्यय लगाए जाते हैं़ साथ में "जीई-" (Ge-) उपसर्ग भी. लगभग सभी तरह की संज्ञा को इस तरह नपुंसक लिंग हैं। इनके उदाहरण इस प्रकार हैं:


title: समूहवाचक संज्ञा (अंग्रेजी व्याकरण)

text: समूहवाचक संज्ञा के दो अच्छे उदाहरण हैं "टीम" (team) और "गवर्नमेंट" (government), ये दोनों शब्द लोगों (आमतौर पर) के समूहों को दर्शाते हैं। दोनों "टीम" और "गवर्नमेंट" संख्यावाचक संज्ञाएं हैं। (ध्यान दें: "वन टीम" (one team), "टू टीम्स" (two teams), "मोस्ट टीम्स" (most teams), "वन गवर्नमेंट्स" (one government), "टू गवर्नमेंट्स" (two governments), "मेनी गवर्नमेंट्स" (many governments). हालांकि, इस तथ्य से अक्सर भ्रम पैदा होता है कि अंग्रेजी में इन संख्यावाचक संज्ञाअओं के एकवचन रूप के साथ बहुवचन क्रिया रूपों का हमेशा इस्तेमाल किया जा सकता है, जैसा कि बहुत सारे देशों में होता है (उदाहरण के लिए: "द टीम हैव फिनिश्ड द प्रोजेक्ट" ("The team have finished the project")). इसके विपरीत, उन एकवचन क्रिया रूपों में हमेशा संज्ञाओं के अंत में "-एस" (-s) का प्रयोग किया जा सकता है जिन्हें एक बार बहुवचन मान लिया गया था (उदाहरण के लिए: "फिजिक्स इज माई फेवरिट एकेडमिक सब्जेक्ट" ("Physics is my favorite academic subject"). इससे साफ है "बेमेल संख्या" वास्तव में मानवीय भाषा की प्राकृतिक और तार्किक विशेषता है और इसकी प्रक्रिया शब्दों में अंतर्निहित विचार का एक सूक्ष्म लक्षणालंकारिक परिवर्तन है।


title: समूहवाचक संज्ञा (अंग्रेजी व्याकरण)

text: ब्रिटिश अंग्रेजी में यह स्वीकार कर लिया गया है कि समूहवाचक संज्ञा संदर्भ और इसके तात्पर्य के लक्षणालंकारिक परिवर्तन के आधार पर क्रिया रूप में एकवचन या बहुवचन की तरह लिये जा सकते हैं। उदाहरण के लिए, ""द टीम" इज इन द ड्रेसिंग रूम" (the team is in the dressing room) ("फॉर्मल एग्रीमेंट" (formal agreement)) में टीम को एक समूह दर्शाता है, जबकि ""द टीम" आर फाइटिंग अमंग देम्सेल्व्ज" (the team are fighting among themselves) ("नोशनल एग्रीमेंट" (notional agreement))) टीम को व्यक्ति के रूप में दर्शाता है। ब्रिटिश अंग्रेजी में ऐसा खेल-कूद के संदर्भ में देशों और शहरों के नाम के साथ भी होता है; उदाहरण के लिए, "जर्मनी हैव वन द कंपीटिशन" (Germany have won the competition), "मैड्रिड हैव लोस्ट थ्री कन्सेक्यटिव मैचेज" (Madrid have lost three consecutive matches) इत्यादि. अमेरिकी अंग्रेजी में, समूहवाचक संज्ञाएं आमतौर पर एकवचन क्रिया रूप का (फॉर्मल एग्रीमेंट (formal agreement) प्रयोग करती हैं, लेकिन जहां संज्ञा को एक तरह के व्यक्तियों के समूह के रूप में समझा जाता है वहां एकवचन या बहुवचन क्रिया अमेरिकी प्रयोग में सही है। ऐसे मामलों में जहां एक लक्षणालंकारिक परिवर्तन दूसरी तरह से आ जाता है, तब हो सकता है कि लक्षणांकार से बचने के लिए पूरे वाक्य को फिर से तैयार करना पड़ जाए. (उदाहरण के लिए, "द टीम आर फाइटिंग अमंग देम्सेल्व्ज" (the team are fighting among themselves) "द टीम "मेंबर्स" आर फाइटिंग अमंग देम्सेल्व्ज" (the team members are fighting among themselves) या केवल "द टीम इज फाइटिंग" (the team is fighting) हो सकता है।) अमेरिकन एंड ब्रिटिश इंग्लिश डिफरन्सेज - फॉर्मल एंड नोशनल एग्रीमेंट (American and British English differences - Formal and notional agreement) देखें.


title: समूहवाचक संज्ञा (अंग्रेजी व्याकरण)

text: ऐसे लक्षणालंकारिक परिवर्तन का एक अच्छा उदाहरण एकवचन से बहुवचन में परिवर्तन वाले निम्नलिखित वाक्य में है (लैटिन शब्द ("प्लुरेल टैनटम") (plurale tantum) द्वारा जाना जाता है) "द टीम हैव फिनिश्ड द प्रोजेक्ट" (The team have finished the project). इस वाक्य में अंतर्निहित विचार यह है कि एक प्रोजेक्ट को पूरा करने के लिए समूह के प्रत्येक सदस्य एक साथ काम कर रहे हैं। उनकी उपलब्धि सामूहिक है और अलग पहचान पर जोर नहीं डाला गया है, फिर भी एक ही साथ उन्हें अलग भी कर दिया गया है; "टीम हैव" शब्द का चयन उनकी सामूहिकता और उनकी अलग पहचान को एक ही साथ बताने में कामयाब हो जाता है। ऐसे लक्षणालंकारिक परिवर्तन का अच्छा उदाहरण निम्नलिखित वाक्य में बहुवचन से एकवचन में है: "मैथमेटिक्स इज माई फेवरिट एकेडमिक सब्जेक्ट" (Mathematics is my favorite academic subject). मैथमैटिक उद्यम कहने की मूल अवधारणा में "मैथमेटिक्स" शब्द बहुवचन में हो सकता है, लेकिन लक्षणालंकारिक परिवर्तन—वह यह कि यह अवधारणा "उद्यम" से "उद्यम की पूरी प्रवृति" में परिवर्तित हो जाती है—इससे एकवचन इकाई के रूप से मैथमेटिक्स का प्रयोग एकवचन क्रिया रूप में हो जाता है। (सही मायने में "मैथमेटिक्स" का द्रव्यवाचक संज्ञा नपुंसक होता है।)


title: समूहवाचक संज्ञा (अंग्रेजी व्याकरण)

text: इसी नियम के तहत जो अन्य समूहवाचक संज्ञाओं पर लागू होते हैं, नाममात्र के लिए एकवचन सर्वनामों के बहुवचन क्रिया को समूहवाचक संज्ञा की तरह लिया जा सकता है। उदाहरण के लिए, "नन आर सो फैलिबल एज दोज़ हू आर श्योर दे'आर राइट" (None are so fallible as those who are sure they're right) का प्रयोग ब्रिटिश अंग्रेजी और अमेरिकी अंग्रेजी में कहना सही है। इस मामले में, बहुवचन क्रिया का इस्तेमाल हुआ है, क्योंकि "नन" (none) कहने से एक से अधिक वस्तु या व्यक्ति का पता चलता है।


title: समूहवाचक संज्ञा (अंग्रेजी व्याकरण)

text: "समूहवाचक संज्ञा" और "द्रव्यवाचक संज्ञा" के दो भिन्न अवधारणाओं के मेल से अक्सर भ्रम की स्थिति हो जाती है। आम तौर पर, समूहवाचक संज्ञा द्रव्यवाचक (गैर-गिनती) संज्ञा नहीं है, बल्कि संख्यावाचक संज्ञा का एक विशेष उपवर्ग है। हालांकि, "समूहवाचक संज्ञा" शब्द का प्रयोग अक्सर "द्रव्यवाचक संज्ञा" (कुछ शब्दकोशों में भी) के लिए होता है, क्योंकि दो विभिन्न तरह की क्रिया की संख्या की एकरूपता से उपयोगकर्ता उलझ जाते हैं: (क) जैसा कि "वाटर" या "फर्नीचर" को द्रव्यवाचक संज्ञा में देखा जाता है, जिसमें केवल एकवचन क्रिया रूप का उपयोग होता है, क्योंकि अवयव का उपादान "व्याकरण की दृष्टि से" गैर असतत होता है (हालांकि वह ["वाटर"] हो सकता है या ["फर्नीचर"] नहीं भी हो सकता है "नैतिक रूप से" यह गैर असतत होता है); (ख) विभिन्न अवयव का अंतर ऐसा समूहवाचक संज्ञा में भी देखा जाता है, समूह और इसके (व्याकरण और नैतिकता दोनों ही दृष्टि से) जो कि लक्षणालंकारिक परिवर्तन का नतीजा है, जिसकी चर्चा पहले भी की जा चुकी है।


title: समूहवाचक संज्ञा (अंग्रेजी व्याकरण)

text: संख्यावचक संज्ञा से निकल कर विकसित होते हुए भी "मैथमेटिक्स" और "फिजिक्स" सहित कुछ शब्द द्रव्यवाचक संज्ञा की समझ पैदा करते हैं।


title: समूहवाचक संज्ञा (अंग्रेजी व्याकरण)

text: कम से कम पंद्रहवीं शताब्दी से पहले किसी एक विशेष प्रकार के पशुओं के लिए समूहवाचक संज्ञा के उपयोग की परंपरा अंग्रेजी मध्यकालीन शिकार की परंपरा से निकल कर आयी है। किसानों या अन्यों से अपने आपको अलग करने के लिए सज्जनों द्वारा टर्म्स ऑफ़ वेनरी का प्रयोग किया जाता था और यह उनकी शिक्षा का अंग बन गया। जानवरों के समूहों के लिए केवल कुछ ही शब्द थे; अन्य जैसे कि बोअर्स (boars) (सूअर) के लिए "सिंगुलर", उनकी विशेषताओं या जीवन की प्रवृत्ति का वर्णन करता था। "सिंगुलर" भी फ्रेंच ("संग्लिएर" ("sanglier")) का एक अपभ्रंश हो सकता है। सदियों से चली आ रही गलतफहमियों की वजह से सभी शब्दों को समूहवाचक संज्ञा मान लिया गया है और कुछ भाषा में बदलाव के जरिए और लिप्यांरण की त्रुटि के कारण पहचाने जाने योग्य नहीं रह गए हैं: "बेसेनएस" (besynys) (फेरट्स (ferrets) के लिए) "बिजी-नेस" (busy-ness) के बदले "फेसेनएस" (fesynes) हो गया।


title: समूहवाचक संज्ञा (अंग्रेजी व्याकरण)

text: कभी कभी पशुओं के समूह के लिए शब्द केवल एक निश्चित संदर्भ में एक समूह पर लागू होंगे. सही मायने में "हर्ड" का उल्लेख जंगली घोड़ों के एक समूह के लिए किया जा सकता है, न कि पालतू घोड़ों के समूह के लिए. "पैडलिंग ऑफ डक्स" सिर्फ पानी के बत्तख के लिए कहा जाता है। जमीन पर बत्तखों का झुण्ड "गैगल ऑफ गीज" कहलाता है, जबकि उड़ते हुए बत्तखों के लिए "स्कैइन ऑफ गीज" कहलाएगा.


title: समूहवाचक संज्ञा (अंग्रेजी व्याकरण)

text: घटक वस्तु विशेष सामूहिक संज्ञाओं के प्रति रुझान सदैव उच्च बना रहा है और प्रत्याशी समूहवाचक संज्ञाओं को गढ़ना कई लेखकों के लिए मन बहलाव (आम तौर पर हास्यास्पद) का विषय रहा है, जिनमे कुछ पशुओं से इतर संज्ञाएं, जैसे कि व्यवसाय शामिल हैं, उदाहरण " "सेक्वीटर ऑफ लॉजिशियंस" (sequitur of logicians)" (तर्कशास्त्रियों का निष्कर्ष).


title: थिम्फू

text: थिम्फू या थिम्पू (ज़ोंगखा भाषा:ཐིམ་ཕུ), पर्वतीय राष्ट्र भूटान की राजधानी और सबसे बड़ा शहर है। यह भूटान के पश्चिमी मध्य भाग में स्थित है, और आसपास की घाटी भूटान के ज़ोंगखाओं मे से एक थिम्फू जिला है। 1955 में थिम्पू को भूटान की प्राचीन राजधानी पुनाखा के स्थान पर राजधानी बनाया गया था, और 1961 में भूटान के तीसरे ड्रुक ग्याल्पो जिग्मे दोरजी वांगचुक ने थिम्पू को भूटान साम्राज्य की राजधानी घोषित किया था।


title: थिम्फू

text: शहर रैडक नदी द्वारा बनाई गई घाटी के पश्चिमी तट पर उत्तर-दक्षिण दिशा में फैला हुआ है, जिसे भूटान में वांग चू या थिम्फू चू के नाम से जाना जाता है। थिम्फू दुनिया की पाँचवीं सबसे ऊँची राजधानी है और जिसकी ऊँचाई 2,248 मीटर (7,375 फुट) से लेकर 2,648 मीटर (8,688 फुट) तक है। थिम्फू का अपना कोई हवाई अड्डा नहीं है और निकततम और भूटान का एकमात्र हवाई अड्डा यहाँ से लगभग 54 किलोमीटर (34 मील) की दूरी पर पारो में स्थित है।


title: थिम्फू

text: भूटान के राजनीतिक और आर्थिक केंद्र के रूप में थिम्फू, एक प्रमुख कृषि और पशुधन आधार है, जिसका देश के जीएनपी में 45% योगदान है। पर्यटन हालाँकि अर्थव्यवस्था का एक महत्वपूर्ण घटक है, लेकिन उसे कड़ाई से विनियमित किया जाता है ताकि परंपरा, विकास और आधुनिकीकरण के बीच संतुलन बना रहे। थिम्फू में भूटान के अधिकांश महत्वपूर्ण राजनीतिक भवन स्थित हैं, जिसमें राष्ट्रीय सभा जो कि भूटान के नवगठित लोकतन्त्र प्रणाली का सदन है, और शहर के उत्तर में स्थित भूटान नरेश का आधिकारिक निवास डेचनचोलिंग महल शामिल है। थिम्पू "थिम्पू संरचना योजना", एक शहरी विकास योजना द्वारा समन्वित है जो 1998 में घाटी के नाजुक पारिस्थितिकी की रक्षा के उद्देश्य से विकसित हुई थी। यह विकास विश्व बैंक और एशियाई विकास बैंक से वित्तीय सहायता के साथ चल रहा है।


title: थिम्फू

text: भूटान की संस्कृति पूरी तरह से इसके साहित्य, धर्म, रीति-रिवाजों, राष्ट्रीय परिधान संहिता, मठों, संगीत, और नृत्य, और मीडिया में परिलक्षित होती है। षेचू एक महत्वपूर्ण त्योहार है जब मुखौटा नृत्य, जिसे लोकप्रिय रूप से चाम नृत्य के नाम से जाना जाता है, थिम्फू में ताशिचो ज़ोंग के आंगन में किया जाता है। यह हर साल सितंबर या अक्टूबर में आयोजित होने वाला एक चार दिवसीय त्योहार है, जो भूटानी कैलेंडर के अनुसार चलता है।


title: थिम्फू

text: 1960 से पहले, थिम्फू छोटे छोटे पुरवाओं में बंटा हुआ था जिनमें मोतिथांग, चांगान्ग्खा, चांग्लीमिथांग, लांगछुपाखा, और तबा शामिल हैं और आधुनिक थिम्फू के जिलों की रचना करते हैं। आज जहाँ चांग्लीमिथांग खेल का मैदान स्थित है वहाँ पर 1885 में एक लड़ाई लड़ी गई थी जिसमें उगयेन वांगचुक की निर्णायक जीत ने उन्हें भूटान के पहले राजा के रूप में स्थापित कर दिया। उस समय के बाद से शहर में इस खेल के मैदान का बड़ा महत्व है; यहाँ फुटबॉल, क्रिकेट और तीरंदाजी प्रतियोगिताएं आयोजित की जाती हैं। आधुनिक चांग्लीमिथांग स्टेडियम का निर्माण 1974 में किया गया था। वांगचू राजवंश के सुधारवादी राजाओं के शासनकाल में, देश ने लगातार शांति बनी रही और देश प्रगति को ओर अग्रसर रहा। तीसरे भूटान नरेश जिग्मे दोरजी वांगचुक ने पुरानी छद्म सामंती व्यवस्थाओं में सुधार करते हुए कृषिदासता को समाप्त कर भूमि का किसानों में पुनर्वितरण किया और कराधान में सुधार किया। उन्होंने कई कार्यकारी, विधायी और न्यायपालिका सुधारों की शुरुआत की। सुधार जारी रहे और 1952 में राजधानी को पुनाखा से थिम्पू में स्थानांतरित करने का निर्णय लिया गया। चौथे नरेश, जिग्मे सिंग्ये वांगचुक ने देश को विकास के लिए खोला और भारत ने इस प्रक्रिया में भूटान को वित्तीय और अन्य प्रकार की सहायता प्रदान करने के साथ आवश्यक प्रोत्साहन भी दिया । 1961 में, थिम्पू आधिकारिक रूप से भूटान की राजधानी बन गई।


title: थिम्फू

text: भूटान 1962 में कोलम्बो योजना, 1969 में सार्वभौम डाक संघ में शामिल हो गया और 1971 में संयुक्त राष्ट्र संघ का सदस्य बन गया। थिम्पू में राजनयिक मिशनों और अंतरराष्ट्रीय फंडिंग संगठनों की उपस्थिति के परिणामस्वरूप महानगर के रूप में थिम्पू का तेजी से विस्तार हुआ।


title: थिम्फू

text: चौथे राजा, जिन्होंने 1953 में राष्ट्रीय सभा (नेशनल असेंबली) का गठन किया, ने 1998 में जनता द्वारा चुने गए मंत्रियों की एक परिषद को सभी कार्यकारी शक्तियों को सौंप दिया। उन्होंने राजा पर अविश्वास मत देने की एक प्रणाली शुरू की, जिसने संसद को सम्राट को हटाने का अधिकार दिया। थिम्पू में राष्ट्रीय संविधान समिति ने 2001 में भूटान साम्राज्य के संविधान का मसौदा तैयार करना शुरू किया। 2005 में, भूटान के चौथे राजा ने अपने राज्य की बागडोर अपने बेटे युवराज जिग्मे खेसर भाग्यल वांगचुक को सौंपने के अपने फैसले की घोषणा की। राजा का राज्याभिषेक नवीकृत चांग्लीमिथांग स्टेडियम थिम्पू में हुआ और वांगचुक राजवंश की स्थापना के शताब्दी वर्ष के साथ हुआ। 2008 में, इसने पूर्ण सकल राजतंत्र से संसदीय लोकतांत्रिक संवैधानिक राजतंत्र में परिवर्तन के लिए मार्ग प्रशस्त किया, और थिम्फू नई सरकार का मुख्यालय बन गया। "सकल राष्ट्रीय खुशी" (GNH) के राष्ट्रीय परिभाषित उद्देश्य के साथ सकल राष्ट्रीय उत्पाद (GNP) में वृद्धि प्राप्त करने का संकल्प लिया गया।


title: थिम्फू

text: थिम्फू (; ), पहले थिम्बु के नाम से जाना जाता था। यह भूटान का सबसे बड़ा शहर तथा भूटान देश की राजधानी भी है।। थिम्फू भूटान के पश्चिमी केन्द्रीय भाग में स्थित हैं।


title: थिम्फू

text: थिम्पू, भूटान के पश्चिमी मध्य भाग में स्थित है। भूटान की प्राचीन राजधानी पुनाखा थी जिसे १९६१ में बदलकर थिंपू को राजधानी बनाया गया। यह नगर, रैडक नदी द्वारा बनाई गई घाटी के पश्चिमी तट पर उत्तर-दक्षिण दिशा में फैला हुआ है जिसे भूटान में 'वांग चू' या 'थिम्पू चू' के रूप में जाना जाता है। थिम्फु दुनिया में चौथी सबसे ऊँची राजधानी है (2,248 मीटर से 2,648 मीटर तक)। थिम्पू का अपना हवाई अड्डा नहीं है, लेकिन लगभग 54 किलोमीटर दूर पारो हवाई अड्डा है जो थिम्पू से सड़क से जुड़ा है। थिम्फू वास्तव में एक कस्बे के रूप में तब तक मौजूद नहीं था जब तक कि यह 1961 में भूटान की राजधानी नहीं बन गया। थिम्पू में 1962 में पहला वाहन दिखाई दिया और शहर 1970 के दशक के अन्त तक बहुत कुछ गाँव जैसा था। 1990 के बाद से जनसंख्या नाटकीय रूप से बढ़ी है, और अब अनुमानतः 90,000 होने का अनुमान है। यहाँ का ताशी छो डोज़ोंग (पहाड़ी दुर्ग) पारम्परिक दुर्ग और मठ है जिसे जिसे शाही सरकार के कार्यालयों के रूप में उपयोग किया जा रहा है। यह पारम्परिक भूटानी वास्तुकला के श्रेष्ठ नमूना है। शाही महल के आस-पास के खेत कृषि को दी जाने वाली उच्च प्राथमिकता को दर्शाते हैं। क्षेत्र में प्रमुख फसलें चावल, मक्का और गेहूं हैं। 1966 में एक जलविद्युत संयंत्र का संचालन शुरू हुआ। शहर में हवाई जहाज उतारने की एक पट्टी है। भारत-भूटान राष्ट्रीय राजमार्ग (1968 को खोला गया) थिम्फू को भारत के भूटान के मुख्य प्रवेश द्वार, फंटशोलिंग से जोड़ता है।


title: त्रिमोहिनी संगम

text: त्रिमोहिनी संगम बिहार राज्य के कटिहार जिला के कटरिया गाँव के निकट स्तिथ नदियों का संगम है। यहाँ प्रमुख रूप से कोशी का गंगा में मिलन होता है, जिसके साथ ही कलबलिया नदी की एक छोटी धारा की उत्पत्ति होती है । त्रिमोहिनी संगम भारत की सबसे बड़ी उत्तरवाहिनी गंगा का संगम है। 12 फरवरी वर्ष 1948 में महात्मा गांधी के अस्थि कलश जिन 12 तटों पर विसर्जित किए गए थे, त्रिमोहिनी संगम भी उनमें से एक है |


title: त्रिमोहिनी संगम

text: इस जगह को पर्यटन स्थल की तरह विकसित करने के लिए बिहार राज्य पर्यटन विभाग ने वर्ष 2017-18 में रुo 3.13 करोड़ की योजना स्वीकृत की है |


title: त्रिमोहिनी संगम

text: रेल मार्ग: कटिहार रेलवे स्‍टेशन बरौनी-गौहाटी मार्ग का प्रमुख रेलमार्ग है, जो भारत के कई प्रमुख शहरों से जुड़ा हुआ है।


title: त्रिमोहिनी संगम

text: सड़क मार्ग: राष्ट्रीय राजमार्ग 31 इस जिले तक पहुंचने का सुलभ राजमार्ग है।और झारखण्ड जाने के लिए मनिहारी गंगा में एल टी सी सेवा उपलब्ध् है,जो गंगा नदी के रास्ते साहिबगंज को जाती है।


title: त्रिमोहिनी संगम

text: बिहार के कटिहार जिले के अंतर्गत कुर्सेला प्रखंड के कटरिया गांव के NH-31 से रास्ता त्रिमोहिनी संगम की ओर जाती है।


title: धौली गिरि

text: धौलिगिरि हिल्स ( उड़िया : ଧଉଳିଗିରି/धउळिगिरि ) भुवनेश्वर (भारत) से 8 किमी दूर, दया नदी के किनारे पर स्थित है। इसके आसपास विशाल खुली जगह के साथ एक पहाड़ी है , और पहाड़ी के शिखर पर एक बड़े चट्टान में अशोक के शिलालेख उत्कीर्ण है। धौली पहाड़ी को कलिंग युद्ध क्षेत्र माना जाता है।


title: धौली गिरि

text: यहां पाया गया चट्टान शिलालेखों नंबर I-X, XIV में दो अलग-अलग कलिंग शिलालेखों शामिल हैं। कलिंग फतवे छठी में उन्होंने, पूरी दुनिया के कल्याण के लिए अपनी चिंता व्यक्त की है। शिलालेखों से ऊपर चट्टानों को काटकर जो हाथी बना है, वो ओडिशा के पूराने बौद्ध मूर्तियों मे से एक है।


title: धौली गिरि

text: दया नदी लड़ाई के बाद मृतकों के खून से लाल हो गया था, और अशोक को युद्ध के साथ जुड़े आतंक की भयावहता का एहसास कराने सक्षम हुआ। कुछ शालों बाद धौली बौद्ध गतिविधियों का एक महत्वपूर्ण केंद्र बन गया। उन्होंने वहां कई चॅतिय, स्तूपों और स्तंभों का निर्माण किया।


title: धौली गिरि

text: पहाड़ी के शीर्ष पर, एक चमकदार सफेद शांति शिवालय 1970 के दशक में जापान बुद्ध संघा और कलिंग निप्पॉन बुद्ध संघ द्वारा बनाया गया है। आस-पास के क्षेत्र में भी संभवतः अशोक के कई शिलालेखों है और विद्वानों के तर्क के रूप में टंकपाणी सड़क पर भाश्करेश्वर मंदिर में एक स्तूप पाया गया है।


title: धौली गिरि

text: धौलीगिरि पहाड़ियों में एक प्राचीन शिव मंदिर है , जो शिवरात्रि समारोह के दौरान जन सभा के लिए एक बडी जगह है।


title: अबू हनीफ़ा

text: नोमान इब्न साइत इब्न ज़ौता इब्न मरज़ुबान (फारसी : ابوحنیفه, अरबी : نعمان بن ثابت بن زوطا بن مرزبان), जो अबू हनीफ़ा (हनीफ़ा के पिता) के नाम से मशहूर हैं और इन्हें इसी नाम से भी जाना जाता है (जन्म : 699 ई. मृत्यु 767 ई / 80-150 हिजरी साल), अबू हनीफ़ा सुन्नी "हनफ़ी मसलक" (हनफ़ी स्कूल) इसलामी न्यायशास्त्र के संस्थापक थे। यह एक प्रसिद्ध इस्लामी विद्वान थे। ज़ैदी शिया मुसलमानों में इन्हें प्रसिद्ध विद्वान के रूप में माना जाता है। <nowiki>"'</nowiki>  उन्हें अक्सर "महान इमाम" (ألإمام الأعظم, अल इमाम अल आज़म) कहा और माना जाता है।


title: अबू हनीफ़ा

text: अबू हनीफा इराक के शहर कूफ़ा में पैदा हुए थे। वे खलीफ़ा उमय्यद खलीफा अब्द अल मलिक इब्न मरवान के समकालीन थे।  उनके पिता, थबित बिन ज़ूता एक व्यापारी थे, जो मूल रूप से काबुल, अफगानिस्तान से थे।


title: अबू हनीफ़ा

text: खलीफ़ा अल-मनसूर 763 ई. में मुस्लिम दुनिया के खलीफ़ा थे। इन की राजधानी इराक़ का शहर बागदाद था। मुख्य न्यायाधीश स्वर्गवासी होने के कारण वह पद खाली हुआ, उसे भरती करने के लिये, खलीफ़ा ने अबू हनीफ़ा को इस पद के लिये पेशकश की, लैकिन अबू हनीफ़ा स्वतंत्र रहना पसंद करते थे, इस लिये इस प्रस्ताव और पेशकश को ठुकरा दिया। इस पद को अरबी भाशा में "क़ादि-उल-क़ुज़्ज़ात" कहते हैं। इस पद पर उनके छात्र अबू यूसुफ नियुक्त किया गया।


title: अबू हनीफ़ा

text: खलीफ़ा अल-मनसूर और दीगर लोगों को यह बात अच्छी नहीं लगी कि, अबू हनीफ़ा इस पद को इनकार किया। चूं कि, अबू हनीफा इस क़ाबिल थे, और उनहें क़ाबिल समझा गया, इसी लिये उन्हें पेशकश की गयी, जिस को अबू हनीफ़ा ने खुद को क़ाबिल न बताते हुवे ठुकरा दिया। इस बात पर खलीफ़ा ने कहा कि तुम झूठ बोल रहे हो। तब अबू हनीफ़ा ने कहा कि अगर वह झूठ बोल रहे हैं तो ऐसे झूठे को ऐसे ऊंचे पद की पेश कश नहीं करना चाहिये। इस बात पर नाराज़ खलीफ़ा ने अबू हनीफ़ा को गिरफ़्तार कर जैल में बंद करवा दिया। कुछ महीनों बाद अबू हनीफ़ा जेल ही में मर गये।


title: अबू हनीफ़ा

text: शाह इस्माइल की सफ़वी साम्राज्य 1508 ई. में अबू हनीफा और अब्दुल कादिर गिलानी की क़बरों को सरकार द्वारा नष्ट कर दिया गया।  1533 में, तुर्क साम्राज्य ने इराक और अबू हनीफा और अन्य सुन्नी स्थलों के मक़बरों का पुनर्निर्माण किया।


title: अबू हनीफ़ा

text: यह भी माना जाता है कि अबू हनीफ़ा ताबईन जो सहाबा के बाद के दौर के थे, में से थे। सहाबा, मुहम्मद साहब के अनुयाईयों को कहा जाता है।. कुछ और का कहना है कि अबू हनीफ़ा ने करीब छः सहाबियों को देखा है। कम


title: अबू हनीफ़ा

text: अबू हनीफ़ा के विचारों के अनुसार मुस्लिम शासकों गैर-मुस्लिम प्रजा के साथ भी बराबरी का व्यव्हार करना चाहिए। किसी भी निर्दोष मुसलमान की हत्या की तरह निर्दोष गैर-मुस्लिम के हत्यारे को भी उतनी ही सज़ा मिलनी चाहिए। वे ईश-निन्दा (blasphemy) के आरोपियों को, विशेष रूप से गैर-मुस्लिम व्यक्तियों के मृत्यु के विरुद्ध थे तथा अन्य अन्य इमामों की तुलना में धर्मत्याग करने वाले मुसलमानों को मृत्यु दंड देने के पक्ष में नहीं थे, हालांकि इतिहास में ऐसी कई घटनाएँ हो चुकी हैं। सामान्य रूप से अन्य धर्म पंथ की तुलना में हनफ़ी अनुयायी अति शांति प्रिय स्वभाव के होते हैं जिसके लिए अबू हनीफ़ा की शिक्षाओं का बड़ा दख़ल है।


title: अफ़ग़ानिस्तान में सोवियत युद्ध

text: 1979-1989 के बीच सोवियत सेना तथा मुज़ाहिदीन लड़ाकों के बीच लड़ा गया अफ़ग़निस्तानी गृहयुद्ध था। मुज़ाहिदीन, अफ़ग़निस्तान की साम्यवादी सरकार का तख्तापलट करना चाहते थे, जिसे सोवियत रूस का समर्थन प्राप्त था। मुजाहिदीन घुसपैठियों को अमेरिका तथा पाक़िस्तान का समर्थन प्राप्त था। यह 1989 में सोवियत सैनिकों की हार और वापसी में समाप्त हो गया।


title: अफ़ग़ानिस्तान में सोवियत युद्ध

text: मुजाहिदीनों को पडोसी राष्ट्र पाकिस्तान और चीन में युद्ध का प्रशिक्षण दिया गया जिसके लिए सऊदीअरब, संयुक्त राष्ट्र अमेरिका और यूनाइटेड किंगडम ने आर्थिक सहायता दी। एक दशक तक चले इस युद्ध ने लाखो अफगानियों को अपना राष्ट्र छोड़ पाकिस्तान और ईरान में शरण लेने पे मजबूर किया, जबकि लाखों की संख्या में अफगानी युद्ध में मारे गए।


title: अफ़ग़ानिस्तान में सोवियत युद्ध

text: २४ दिसम्बर १९७९, ४०वी सोवियत आर्मी के अफगानिस्तान में हस्तक्षेप के साथ सोवियत नेता लियोनिद ब्रेज्ह्नेव के द्वारा शुरू किये गए इस अभियान का अंतिम चरण १५ मई १९८९ में सोवियत सेना की क्रमबद्ध वापसी से शुरू हुआ जिसको अंतिम रूप मिखाइल गोर्बाचेव के नेतृत्व वाली सरकार ने १५ फ़रवरी १९८९ दिया.


title: नाक्षत्र समय

text: नक्षत्र समय (Sidereal time) समयमापन की एक विधि है जिसका उपयोग खगोलविज्ञानी (astronomers) किसी नक्षत्र विशेष को रात्रि में अपने दूरदर्शी की सहायता से देखने के लिये करते हैं। इससे उन्हें पता लगता है कि दूरदर्शी का मुख किस समय किस दिशा में रखने से वह नक्षत्र दिखाई देगा। प्रेक्षण के किसी एक स्थान से आकाश में जिस स्थान पर कोई तारा दिखाई पडता है, अगली रात उसी नक्षत्र-समय पर लगभग उसी दिशा में मिलेगा।


title: नाक्षत्र समय

text: जिस प्रकार सूर्य और चंद्रमा पूर्व में उगते हुए तथा पश्चिम में अस्त होते हुए मालूम पड़ते हैं, उसी तरह अन्य नक्षत्र भी। 'सौर समय' और 'नक्षत्र समय' दोनो ही पृथ्वी की अपनी ध्रुवीय अक्ष पर घूर्णन गति की नियमितता (regularity) पर आधारित हैं।


title: नाक्षत्र समय

text: समय का ज्ञान सूर्य की दृश्य स्थितियों से किया जाता है। सामान्यत: सूर्योदय से सूर्यास्त तक दिन तथा सूर्यास्त से पुन: सूर्योदय तक रात्रि होती हैं, किंतु तिथिगणना के लिए दिन रात मिलकर दिन कहलाते हैं। किसी स्थान पर सूर्य द्वारा याम्योत्तर वृत्त के अधोबिंदु की एक परिक्रमा को एक 'दृश्य दिन' कहते हैं, तथा सूर्य की किसी स्थिर नक्षत्र के सापेक्ष एक परिक्रमा को 'नाक्षत्र दिन' कहते हैं। यह नक्षत्र रूढ़ि के अनुसार माप का आदि बिंदु (first point of Aries i. e. g), अर्थात् क्रांतिवृत्त तथा विषुवत् वृत्त का वसंत संपात बिंदु लिया जाता है। यद्यपि नाक्षत्र दिन स्थिर है, तथापि यह हमारे व्यवहार के लिए उपयोगी नहीं है, क्योंकि यह दृश्य दिन से 3 मिनट 53 सेकंड कम है। दृश्य दिन का मान सदा एक सा नहीं रहता। अत: किसी घड़ी से दृश्य सूर्य के समय का बताया जाना कठिन है। इसके दो कारण हैं : एक तो सूर्य की स्पष्ट गति सदा एक सी नहीं रहती, दूसरे स्पष्ट सूर्य क्रांतिवृत्त में चलता दिखाई देता है। हमें समयसूचक यंत्र बनाने के लिए ऐसे सूर्य की आवश्यकता होती है, जो मध्यम गति से सदा विषुवत्वृत्त में चले। ऐसे सूर्य को ज्योतिषी लोग ज्योतिष-माध्य-सूर्य (mean Astronomical Sun) अथवा केवल माध्य सूर्य कहते हैं। विषुवत्वृत्त के मध्यम सूर्य तथा क्रांतिवृत्त के मध्यम सूर्य के अंतर को भास्कराचार्य ने उदयांतर तथा क्रांतिवृत्तीय मध्यम सूर्य तथा स्पष्ट सूर्य के अंतर को भुजांतर कहा है। यदि ज्योतिष-माध्य सूर्य में उदयांतर तथा भुजांतर संस्कार कर दें, तो वह दृश्य सूर्य हो जाएगा। आधुनिक शब्दावली में उदयांतर तथा भुजांतर के एक साथ संस्कार को समय समीकरण (Equation of time) कहते हैं। यह हमारी घड़ियों के समय (माध्य-सूर्य-समय) तथा दृश्य सूर्य के समय के अंतर के तुल्य होता है। समय समीकार का प्रति दिन का मात्र गणित द्वारा निकाला जा सकता है। आजकल प्रकाशित होनेवाले नाविक पंचांग (nautical almanac) में, इसका प्रतिदिन का मान दिया रहता है। इस प्रकार हम अपनी घड़ियों से जब चाहें दृश्य सूर्य का समय ज्ञात कर सकते हैं। इसका ज्योतिष में बहुत उपयोग होता है। विलोमत: हम सूर्य के ऊर्ध्व याम्योत्तर बिंदु के लंघन का वेध करके, उसमें समय समीकार को जोड़ या घटाकर, वास्तविक माध्य-सूर्य का समय ज्ञात करके अपनी घड़ियों के समय को ठीक कर सकते हैं।


title: नाक्षत्र समय

text: हम हमने समय नापने के लिए आधुनिक घड़ियाँ बताईं, तब यह पाया गया कि सर्दी तथा गर्मी के कारण घड़ियों के धातुनिर्मित पुर्जों के सिकुड़ने तथा फैलने के कारण ये घड़ियाँ ठीक समय नहीं देतीं। अब हमारे सामने यह समस्या थी कि हम अपनी यांत्रिक घड़ियों की सूक्ष्म अशुद्धियों को कैसे जानें? यद्यपि सूर्य के ऊर्ध्व याम्योत्तर लंघन की विधि से हम अपनी घड़ियों की अशुद्धि जान सकते थे, तथापि सूर्य के ऊर्ध्व याम्योत्तर लंघन का वेध स्वयं कुछ विलष्ट हैं तथा सूर्य के बिंब के विशाल होने के कारण उसमें वेधकर्ता की व्यक्तिगत त्रुटि (personal error) की अधिक संभावना है। दूसरी कठिनाई यह थी कि हमारी माध्य-सूर्य-घड़ी के समय का आकाशीय पिंडों की स्थिति से कोई प्रत्यक्ष संबंध न था। इसी कमी की पूर्ति के लिए नक्षत्र घड़ी (siderial clock) का निर्माण किया गया, जो नक्षत्र समय बताती थी। इसके 24 घंटे पृथ्वी की अपने अक्ष की एक परिक्रमा के, अथवा वसंतपात बिंदु के ऊर्ध्व याम्योत्तर बिंदु की एक परिक्रमा के, समय के तुल्य होते हैं। 21 मार्च के लगभग, बसंतपात बिंदु हमारे दृश्य-सूर्य के साथ ऊर्ध्व याम्योत्तर लंघन करता है। उस समय नाक्षत्र घड़ी का समय शून्य घंटा, शून्य मिनिट, शून्य सेकंड होता है। हमारी घड़ियों में उस समय 12 बजते हैं। दूसरे दिन दोपहर को नाक्षत्र घड़ी का समय 4 मिनट होगा। अन्य किसी भी निचित दिन माध्य-सूर्य के समय को हम अनुपात से नाक्षत्र सम में, या नाक्षत्र समय को माध्य सूर्य के समय में, परिवर्तित कर सकते हैं। नाविक पंचांगों में इस प्रकार के समयपरिवर्तन की सारणियाँ दी रहती हैं। इस प्रकार यदि हमें किसी प्रकार शुद्ध समय देनेवाली नाक्षत्र घड़ी मिल जाए, ते हमें अपनी माध्य घड़ी के समय को शुद्ध रख सकते हैं। यद्यपि नाक्षत्र घड़ी भी यांत्रिक होती है तथा उसमें भी यांत्रिक त्रुटि हो जाती है, तथापि इसे प्रतिदिन शुद्ध किया जा सकता है, क्योंकि इसका आकाशीय पिंडों की स्थिति से प्रत्यक्ष संबंध है। वह इस प्रकार है : कोई ग्रह व तारा ऊर्ध्व याम्योत्तर बिंदु से पचिम की ओर खगोलीय ध्रुव पर जो कोण बनाता है, उसे कालकोण कहते हैं। इस प्रकार नक्षत्र सम बसंतपात का कालकोण है। किसी तारा वा ग्रह का विषुवांश बसंतपात से उसकी विषुवत्वृत्तीय दूरी (अर्थात् ग्रह या तारे या ध्रुव से जानेवाला बृहद्वृत्त जहाँ विषुवद्वृत्त को काटे, वहाँ से वसंतपात तक की दूरी, होती है। चूँकि कालकोण विषुवद्वृत्त के चाप द्वारा ही जाना जाता है, इसलिए जब ग्रह या तारा ऊर्ध्व याम्योत्तर बिंदु पर होगा, उस समय उसका विषुवांश नाक्षत्र समय के तुल्य होगा।


title: नाक्षत्र समय

text: नक्षत्र घड़ी की अशुद्धि को जानने के लिए याम्योत्तर यंत्र (transit instrument) द्वारा सूर्य अथवा तारों का वेध करके, क्रोनोमीटर नामक यंत्र की सहायता से, उनके याम्योत्तर लंघन का नक्षत्र समय जान लिया जाता है।


title: नाक्षत्र समय

text: नाक्षत्र घड़ी से मिलाकर, याम्योत्तर यंत्र के दूरदर्शी में ग्रह या तारे के बेध के नक्षत्र समय को क्रोनोमीटर का स्विच दबाकर जान लिया जाता है। इस समय से यांत्रिक अशुद्धियों को निकाल देने पर जो समय प्राप्त होता है, वही ग्रह या तारे के याम्योत्तर के ऊर्ध्व बिंदु के लंघन का समय होता है। यदि नाक्षत्र पड़ी ठीक है, तो यह ग्रह या तारे के विषुवांश के तुल्य होगा और अंतर घड़ी की अशुद्धि है। इस प्रकार नक्षत्र घड़ी को शुद्ध रखकर उससे माध्य सूर्य घड़ियों को शुद्ध किया जाता है। याम्योत्तर यंत्र द्वारा वेध करने में व्यक्तिगत अशुद्धि की अधिक संभावना है। इसलिए तारों के याम्योत्तर लंघन के नक्षत्र समय को कैमरा लगे खमध्य दूरदर्शकों (zenith tubes) से भी जाना जाता है।


title: नाक्षत्र समय

text: इस प्रकार यद्यपि माध्य समय की घड़ियों को ठीक रखा जाता है, तथापि उनमें दैनिक संशोधन करना एक समस्या थी। इसलिए आजकल घड़ियों के सेकंड सूचक उपकरण क्वार्ट्ज के क्रिस्टलों (quartz crystals) से बनाए जाते हैं। क्वार्ट्ज के क्रिस्टलों पर उष्णता का प्रभाव बहुत कम पड़ता है। अतएव ये घड़ियाँ बहुत शुद्ध समय देती हैं। इनमें सेकंड के हजारवें भाग तक की अशुद्धि जानी जा सकती है। साथ इस घड़ी को उस तरह की दूसरे स्टेशनों पर रखी घड़ियों के समय संकेतक, पिप्, को सुनकर, मिलाया जा सकता है तथा इससे समय संकेतक (time signals) पिप् भेजे भी जा सकते हैं। इस प्रकार की एक घड़ी काशी की प्रस्तावित, राजकीय संस्कृत कालज वेधशाला के लिए सन् 1953 में मँगवाई गई थी, जो अब राजकीय वेधशाला नैनीताल में है। इस प्रकार की घड़ियों से देश की मुख्य घड़ियों को ठीक करके, रेडियो के समय सकेंतक "पिप्" से सब माध्य सूर्यं घड़ियाँ ठीक रखी जाती हैं।


title: नाक्षत्र समय

text: आजकल प्रत्येक देश में मध्यरात्रि के समय को शून्य मानकर, वहीं से दिन का प्रारंभ मानते हैं। दिन रात के 24 घंटों को दो 12 घंटों में, (1) रात के बारह बजे से 12 घंटों तक पूर्वाह्नकाल तक तथा (2) दिन के 12 बजे से रात्रि के 12 बजे तक अपराह्नकाल में, बाँट दिया जाता है। हमारी घड़ियाँ यहीं समय बतलाती हैं। इन 24 घंटों को नागरिक दिन कहते हैं। दिन में 24 घंटे, 1 घंटे में 60 मिनिट तथा एक मिनट में 60 सेकंड होते हैं। विज्ञान की अंग्रेजी मापन प्रणाली फुट सेकंड में तथा अंतरराष्ट्रीय प्रणाली सेंटीमीटर ग्राम सेकंड में सेकंड ही समय की इकाई है।


title: कुरुक्षेत्र जिला

text: कुरुक्षेत्र जिला भारत के उत्तरी राज्य हरियाणा के 22 जिलों में से एक है। कुरुक्षेत्र नगर हिन्दुओं का एक पावन स्थान, जिले का प्रशासनिक मुख्यालय है। जिले का कुल क्षेत्रफल 1682.53 वर्ग किमी है। जिले की कुल जनसंख्या 964231 (2011 की जनगणना) है। यह जिला अम्बाला सम्भाग (मण्डल) का एक भाग है।


title: कुरुक्षेत्र जिला

text: जिले का नाम कुरुक्षेत्र के प्राचीन क्षेत्र के नाम से व्यत्पन्न हुआ, जिसका शाब्दिक अर्थ कुरुओं की भूमि है। यह माना जाता है कि पुराणों और महाभारत में वर्णित कुरुक्षेत्र युद्ध यहाँ हुआ था और कृष्ण ने युद्ध से पहले युद्ध के मैदान में अर्जुन को श्रीमद्भगवद्गीता का व्याख्यान किया था।


title: कुरुक्षेत्र जिला

text: जिले का निर्माण 1973 में उस समय के करनाल जिला जिले से अलग करके किया गया। बाद में जिले के कुछ भागों का कैथल और यमुनानगर जिलों के निर्माण के समय स्थानांतरित कर दिया।


title: कुरुक्षेत्र जिला

text: कुरुक्षेत्र जिले में दो उप-सम्भागों का समावेश है: थानेसर और पिहोवा। थानेसर उप-सम्भाग में में दो तहसिलें, थानेसर और शाहबाद और दो उप-तहसिल, लाडवा और बाबैन हैं। पिहोवा उप-खण्ड में पिहोवा तहसिल और इस्माईलाबाद उप-तहसिल शामील हैं। इस जिले के महत्वपूर्ण नगर कुरुक्षेत्र, थानेसर और पिहोवा हैं। पंजाब सीमा पर स्थित होने के कारण यहाँ बड़ी संख्या में सिख आबादी भी है।


title: कुरुक्षेत्र जिला

text: २०११ की जनगणना के अनुसार कुरुक्षेत्र जिले की कुल जनसंख्या 964,231 थी जो लगभग फ़िजी गणराज्य के समान अथवा संयुक्त राज्य अमेरिका के मोन्टाना प्रान्त के तुल्य है। इस प्रकार यह जिला भारत में आबादी में (640 में) 452वें स्थान पर है।


title: कुरुक्षेत्र जिला

text: जिले का जनसंख्या घनत्व है। 2001-2011 के दशक में इसकी जनसंख्या वृद्धि दर 16.81% रही। कुरुक्षेत्र में लिंगानुपात प्रति 1000 पुरुषों पर 889 महिलाएँ, और साक्षरता दर 76.7% है।


title: कुरुक्षेत्र जिला

text: कुरुक्षेत्र विश्वविद्यालय की 1956 में कुरुक्षेत्र के एकात्मक आवासीय विश्वविद्यालय के रूप में स्थापना हुई। कुरुक्षेत्र के क्षेत्रीय अभियांत्रिकी महाविद्यालय जिसे बाद में इसका नाम राष्ट्रीय प्रौद्योगिकी संस्थान रखा गया।


title: मूल्यमीमांसा

text: मूल्यमीमांसा (अंग्रेजी-"Axiology;" युनानी "ἀξία" व "λογία" से व्युत्पत्तित) या मूल्य का सिद्धांत दर्शनशास्त्र की वह शाखा है जिसके अंतर्गत मूल्य के स्वभाव, उद्भव, प्रकार तथा मूल्य की प्रसमीक्षा (value-judgment) और उसके तात्विक संस्तरण (ontological foundation) की दार्शनिक विवेचना की जाती है। यह विधा यह वर्गीकृत करने से संबंधित है कि कौन सी चीजें अच्छी हैं,और वे कितनी अच्छी हैं।


title: मूल्यमीमांसा

text: मूल्य की विभिन्न धारणाएं दर्शन की अन्य शाखाओं को जन्म देती हैं जैसे नीतिशास्त्र(आचरण का मूल्यांकन,)- विशेषकर अधिनीतिशास्त्र, सौंदर्यशास्त्र (कला का मूल्यांकन), तथा समाजिक व राजनितिक दर्शन(समाजिक व्यवस्था का मूल्यांकन)। मूल्यमीमांसा, एक विशिष्ठ विधा के रूप में १९०० की दशक में विकसित हुआ जब पॉल लैपी(१९०२) और एडुआर्ड वॉन हार्टमैन(१९०८) ने अपने कृतियों में अंग्रेज़ी शब्द एक्सियोलॉजि का पहली बार प्रयोग किया।


title: मूल्यमीमांसा

text: अंतर्वर्ती और बहिर्वर्ती मूल्य के बीच का अंतर, मूल्यमीमांसा के लिए अधिगृहित है। एक अवधारणा यह मानती है कि कोई वस्तु आंतरिक रूप से मूल्यवान तब है यदि वह अपने आप में अच्छी है या स्वयं के लिये अच्छी है । आमतौर पर यह माना जाता है कि अंतर्वर्ती मूल्य, मूल्यवान इकाई की कुछ विशेषताओं पर निर्भर करता है। इसके विपरीत, बहिर्वर्ती या करण मूल्य इसलिये मूल्यवान


title: मूल्यमीमांसा

text: होते हैं क्योंकि वह उन किसी अंतर्वर्ती मूल्य की चीजों का साधन हैं। मूल्य के मूल सिद्धांत यह निर्धारित करने का प्रयास करते हैं कि किन तत्व का मूल्य अंतर्वर्ती है।


title: मूल्यमीमांसा

text: किसी वस्तु के दो पक्ष हो सकते है-तथ्य और उसका मूल्य। तथ्य पर विचार करना उस वस्तु का वर्णन कहलाएगा और उसके मूल्य का निरूपण उसका गुणादषारण। मूल्य विषयक निर्णय वस्तु की किसी आदर्श से तुलना करके किसी व्यक्ति द्वारा उपस्थित किया जाता है। हमारे सभी अनुभवों में मूल्यों मापदंड ही होते हैं। सौंदर्यशास्त्र में सुंदर-असुंदर का मूल्यांकन, संगीत, साहित्य और कला में माधुर्य और सरसता का मूल्यांकन और धर्म में मूल्यों के संरक्षण का प्रयत्न तो सभी को स्वीकृत है किंतु साथ ही यह भी ध्यान देने की बात है कि आचारशास्त्र, समाजशास्त्र, अर्थशास्त्र, राजनीति, विज्ञान आदि में भी मूल्यों की समस्याओं पर ही विचार किया जाता है। मूल्यमीमांसा के अंतर्गत इन सभी शास्त्रों और विज्ञानों के मूल्यों का अलग विवेचन नहीं किया जाता वरन् इन सर्वव्यापी मूल्यों के स्वरूप और प्रकृति पर विचार किया जाता है। इस प्रकार आधुनिक युग में मूल्यमीमांसा दर्शन की एक शाखा बनकर द्रुत गति से पल्लवित हो रही है।


title: मूल्यमीमांसा

text: मूल्य का तात्पर्य किसी मूल्य का भाव हो सकता है या उसका अभाव हो सकता है। इसके अतिरिक्त भाव या अभाव न होकर कोई मूल्य तटस्थ भी हो सकता है। "मूल्य" शब्द का प्रयोग इनमें से किसी भी स्थिति के लिये हो सकता है। इसलिये मूल्यमीमांसा को मूल्य का विज्ञान कहना अधिक युक्तिसंगत नहीं हे। फिर भी सामान्य रूप से कहा जा सकता है कि जिस प्रकार आचार शास्त्र का विवेचन सही और गलत पर केंद्रित रहता है वैसे ही मूल्यमीमांसा का विवेचन प्राय: अच्छे और बुरे से संबंधित होता है।


title: मूल्यमीमांसा

text: पश्चिमी दर्शन में प्लेटो के प्रत्यय सिद्धांत के साथ मूल्यमीमांसा का उदय हुआ और अरस्तू के आचारशास्त्र, राजनीति और तत्वविज्ञान में उसका विकास हुआ। स्टोइक और एपीक्यूरियन लोगों ने जीवन के उच्चादर्श खोजे। ईसाई दार्शनिकों ने अरस्तू के उच्चतम मूल्य का ईश्वर से तादात्म्य दिखाने का प्रयत्न किया। आधुनिक दार्शनिकों ने स्वतंत्र रूप से विभिन्न मूल्यों का स्वरूप निर्धारण किया। कांट ने सौंदर्य और धर्म विषयक मूल्यों की सबसे प्रथम गहन विवेचना की। हीगेल के अध्यात्मवाद में आचार, कला और धर्म सर्वोपरि मान्य ठहराए गए। इन्हीं के समन्वय से निरपेक्ष प्रत्यय की उद्भावना होती है। 19वीं शताब्दी के विकासवादी सिद्धांत, समाजशास्त्र, मनोविज्ञान और अर्थशास्त्र के अंतर्गत मूल्यों की व्यावहारिक विवेचना की जाने लगी। उसके तात्विक स्वरूप के निरूपण और एकत्व की ओर उतना ध्यान नहीं दिया गया। नीत्शे ने इस अभाव की पूर्ति का प्रयत्न किया। ब्रेंटानों प्रेम को ही एकमात्र मूल्य मानता था। डब्ल्यू0 एम0 अरबन ने 20वीं शताब्दी में सबसे पहले मूल्यमीमांसा पर एक व्यवस्थित ग्रंथ (वेलूएशन, 1909) लिखा। समकालीन प्रमुख रचनाएँ, बी0 बोसांके की "दि प्रिंसिपल ऑव इंडीविजुएलटी ऐंड वेल्यू" (1912); डब्ल्यू0 आर0 सरले की "मारल वेल्यूज" (1918) और "दि आइडिया ऑव गॉड" (1921), एस0 एलेक्जेंडर की "स्पेस, टाइम एण्ड डाइटी"(1920), एन0 ह्वाइटमैन की "एथिके" (1926), आर0 वी0 पेरी की "जनरल थ्योरी ऑव वेल्यू" (1926) और जे0 लेयर्ड की "दि आइडिया ऑफ वेल्यू" आदि पुस्तकें है।


title: मूल्यमीमांसा

text: मूल्यमीमांसा के अंतर्गत मुख्यत: मूल्य का स्वरूप, मूल्य के प्रकार, मूल्य का भाव सिद्धांत और मूल्य के तात्विक संस्तरण का अध्ययन किया जाता है।


title: मूल्यमीमांसा

text: दार्शनिकों ने मूल्य के स्वरूप की अवधारणा विभिन्न प्रकार से की है। स्पिनोजा आदि ने उसी को मूल्य माना है जिससे किसी इच्छा की तृप्ति होती है। एपीक्यूरस, बेंथम, मीनांग आदि सुखवादी दर्शनिक सुख को ही मूल्य मानते हैं। मूल्य का स्वरूप पैरी की दृष्टि में अभिरूचि, मार्टीन्यू के विचार से वरीयता (प्रिफेरेंस), स्टाइक, कांट और रायस के लिये शुद्ध तर्कसंगत इच्छा, टी0 एच0 ग्रीन के लिये व्यक्तित्व के एकत्व का सामान्य अनुभव है; नीत्शे और अन्य उत्क्रांतिवादी उसी अनुभव को मूल्य मानते हैं जो जीवन के विकास में किसी प्रकार सहायक हो। कुछ दार्शनिक जैसे स्पिनोजा, लोट्ज या डीवी आदि फलवादी मूल्य को व्यक्तिगत मानते हैं। उसकी स्वतंत्र सत्ता नहीं है। वह तो व्यक्ति की रूचि, अरूचि और उसकी मानसिक स्थिति तथा आवश्यकताओं पर निर्भर करता है। इसके विपरीत लेयर्ड, मूर आदि मनीषी मूल्य को रूप, रस, गंध की भँाति विषयगत मानते हैं। एलेक्जेंडर की स्थिति इन दोनों मतों के मध्य में हे। व्यक्ति, जो मूल्य का अनुभव करता है और वस्तु जिसके मूल्य का अनुभव किया जाता है, दोनों के संबंध में ही मूल्य का अस्तित्व है। व्यक्ति और वस्तु के संबंध से पृथक् अथवा स्वतंत्र रीति से दो में से किसी एक में मूल्य की उपलब्धि नहीं हो सकती। ए0 जी0 आयर को तार्किक भाववादी दृष्टिकोण है, इसलिये वे मूल्य को अर्थहीन कहते हैं।


title: मूल्यमीमांसा

text: मूल्य विभिन्न प्रकार के होते हैं। उनका कई प्रकार से विभाजन किया जा सकता है। प्राय: दार्शनिक अंतर्वर्ती और बहिर्वर्ती मूल्यों का भेद करते है। अंतर्वर्ती मूल्य का स्वतंत्र रूप से अपने लिये ही मूल्य होता है। इन मूल्यों को पाने का प्रयत्न इसलिये नहीं किया जाता कि उनके द्वारा किसी दूसरे उद्देश्य की पूर्ति हो सकती है। वस्तुत: इन मूल्यों को पा लेना ही अंतिम लक्ष्य होता है। बाह्यमूल्य अंतर्वर्ती मूल्यों की प्राप्ति के लिये एक साधन या यंत्र मात्र होते हैं। एक ओर ऐसे वेदांती हैं जिनका विश्वास है कि निर्गुण बाह्यरूप में अंतर्वर्ती मूल्य की ही अंतिम सत्ता है, उसके अतिरिक्त सभी बहिर्वर्ती मूल्य हैं जो भ्रांति मात्र है। दूसरी ओर ऐसे फलवादी हैं जो यंत्रवादी सिद्धांत (इंस्टØ मेंटलिज्म) का समर्थन करते हैं और अंतर्वर्ती मूल्यों का खंडन करते हैं। द्वैतवादी मूल्यमीमांसक अंतर्वर्ती और बहिर्वर्ती दोनों प्रकार के मूल्यों का अस्तित्व मानते हैं। एक शाश्वत होते है और दूसरे नश्वर अधिकांश दार्शनिक इसी सिद्धांत को थोड़े बहुत हेर फेर से स्वीकार करते हैं। कुछ अंतर्वर्ती मूल्यों को प्रधानता देते है और बहिर्वर्ती मूल्यों को उनके अधीनस्थ मानते हैं। कुछ लोग बहिर्वर्ती मूल्यों को प्रधानता देते हैं और अंतर्वर्ती मूल्यों को बहिर्वर्ती मूल्यों की उत्पत्ति या परिणाम मानते हैं। कुछ दार्शनिक (बाहम) ऐसे भी हैं जो सभी वस्तुओं में दोनों प्रकार के मूल्य अपरिहार्य रूप से मानते हैं। वे यह नहीं अस्वीकार करते कि कहीं एक की प्रधानता होती है तो कहीं दूसरे की। किंतु ऐसी कोई वस्तु नहीं है जिसमें शुद्ध अंतर्वर्ती या बिल्कुल बहिर्वर्ती मूल्य ही हों।


title: मूल्यमीमांसा

text: सामान्य रूप से शुभ, सत्य, शिव, सुंदर और पवित्र ही अंतर्वर्ती मूल्य माने जाते हैं। कुछ लोग इनके साथ दैहिक कल्याण, संबंध, कार्य और क्रीड़ा को भी अंतर्वर्ती मूल्य मान लेते हैं। मांटेग के विचार से सत्य को सही रूप में मूल्य नहीं माना जा सकता, क्योंकि कुछ सत्य मूल्यहीन होता है और कुछ तटस्थ अर्थात् उसमें मूल्य होने न होने का प्रश्न ही नहीं होता। धार्मिक मूल्यों के संबंध में भी दार्शनिकों में मतभेद है। कुछ लोग उसे एक विशिष्ट प्रकार का मूल्य मानते हैं और कुछ लोग अन्य मूल्यों के प्रति एक विशिष्ट प्रकार के दृष्टिकोण को ही धार्मिक मूल्य समझते हैं।


title: मूल्यमीमांसा

text: मूल्य का माप सिद्धांत मनोवैज्ञानिक हो सकता है और तार्किक भी। सुखवादी दार्शनिक मूल्य की माप सुखानुभूति से करते हैं। एरेस्टीपस व्यक्ति के सुख और बेंथम समाज के सुख का मूल्य को मापदंड मानते हैं। बेंथम ने ऐसे सुखगणक की खोज की थी जिसमें सुख की गहनता, स्थायित्व, निश्चितता, निकटत्व, उपयोगिता, पवित्रता व्यापकत्व आदि के अंक निर्धारित कर सुख को मापा जा सकता है। यह मूल्य के मापन का मनोवैज्ञानिक प्रयास है। मारटेन्यू और ब्रेंटानों अंतदृष्टि से मूल्य की माप संभव समझते हैं। कुछ अध्यात्मवादियों ने वस्तुगत आदर्श निश्चित कर रखे हैं और उन्हीं से तुलना करके मूल्यों का मापन करते हैं। कुछ दार्शनिक समष्टि और सामंजस्य में ही मूल्य का गुणावधारण उचित बतलाते हैं। प्रकृतिवादी दार्शनिक जैविक विकास और वातावरण से समंजन को मूल्य की माप मानते हें। जिस वस्तु, क्रिया या परिस्थिति में जीव का विकास अधिक द्रुत गति से होता है उसका अधिक मूल्य है इसके विपरीत जिनसे जीवन में बाधा उपस्थित होती है, उनको मूल्य नहीं दिया जाता।


title: मूल्यमीमांसा

text: मूल्य का तात्विक संस्तरण निर्धारित करते समय चरमतत्व से उसका संबंध निश्चित किया जाता है। यदि मूल तत्व सत् है तो मूल्य का उससे क्या संबंध है? इस संबंध में मुख्यत: तीन सिद्धांत हैं---व्यक्तिवादी, तार्किक वस्तुवादी और तात्विक वस्तुवादी। व्यक्तिवादी मूल्य को मानवी अनुभव से संबद्ध और आश्रित मानते हैं। मूल्य व्यक्ति के मन की ही उत्पत्ति है। वस्तु से उसका संबंध नहीं है। व्यक्ति अपनी परितृप्ति के अनुसार वस्तु में मूल्य का आरोपण करता है। ""प्रियो-प्रिय उपेक्ष्यश्चेत्याकारा मणिग्रास्य:, सृष्टा जीवैरीशसृष्टं रूपं साधारणां मिषु"" (पंचदशी,4122) प्रिय, अप्रिय और उपेक्षा करने योग्य मणि के तीन आकार जीवरचित हैं तथा उसका साधारण मणिरूप ईश्वर निर्मित है। प्रिय, अप्रिय और उपेक्षा भाव व्यक्ति व्यक्ति में भिन्न होने के कारण निश्चय ही व्यक्ति के मन की रचनाएँ हैं। सुखवादी, भाववादी और प्रकृतिवादी भी इसी से मिलते-जुलते मतों का समर्थन करते हें। वस्तुवादी इस सिद्धांत का खंडन करते हैं। वे मूल्य को मानसिक रचना मात्र नहीं मानते हैं। मूल्य का वस्तु में स्वतंत्र अस्तित्व है। व्यक्ति उस मूल्य को पहिचाने न पहिचाने, फिर भी वह अपना अस्तित्व सुरक्षित रखता है। सभी वस्तुवादियों का एक मत नहीं हैं। कुछ वस्तुवादी मूल्य का तार्किक विश्लेषण करते हैं और तार्किक वस्तुवादी कहलाते हैं। कुछ वस्तुवादी तात्विक दृष्टि से मूल्य का निर्धारण करते हैं। वे तात्विक वस्तुवादी (मेटाफिजीकल आब्जेक्टिविस्ट) कहे जा सकते हैं। तार्किक वस्तुवादी मूल्य को मानस रचना न मानने के कारण उसे एक सार या द्रव्य मानते हैं। वह वस्तु में रहते हुए भी कोई ऐसी स्वतंत्र सत्ता नहीं रखता जो वस्तु या सत् पर कोई प्रभाव डाल सके या परिवर्तन कर सके। यहाँ सत् और मूल्य में स्पष्ट भेद रखा जाता है। तात्विक वास्तुवादी मूल्य की तात्विक यथार्थता स्वीकार करते हें और उस सत् का ही एक अंग मानते हैं।


title: अथिया शेट्टी

text: अथिया शेट्टी एक भारतीय फ़िल्म अभिनेत्री हैं जिन्होंने अपने कैरियर की शुरुआत हीरो फ़िल्म से की। अथिया के पिता का नाम सुनील शेट्टी और माता का नाम मना शेट्टी है।


title: अथिया शेट्टी

text: इन्होंने अपनी पढ़ाई न्यूयॉर्क फ़िल्म अकेडमी से पूरी की। अथिया के भाई का नाम अहान शेट्टी है। इन्होंने हाल ही मे नवाज्जुद्दीन शिद्द्दीकी के साथ मोतीचूर्ण चकनाचूर फिल्म बनाई थी, जोकि 15 नवंबर 2019 को रिलीज़ हुई। इसमे इन्होंने अनीता (अनी) का किरदार निभाया था। उसमे ये विदेश जाने के लिए बेताब रहती हैं।


title: राग काफ़ी

text: यह काफ़ी थाट की प्रमुख राग है। इस राग का लोक संगीत से घनिष्ठ संबंध है इसलिए अनेक लोकगीत जैसे होली, टप्पा दादरा कीर्तन और भजन इस राग में गाए जाते हैं।


title: राग काफ़ी

text: Filmi songs, Sabab; chandan ka palana resham ki dori, Aazaad; Ja ri Jari O kali Badariya,Ahh; Ajare Aba Mera Dil Pukara, Sahajahan(Saigal); Gum Diye Mustakil Kitna Nazuk Hai Dil,


title: कोडैकानल

text: कोडैकनाल (, अंग्रेज़ी:Kodaikanal) भारत के तमिल नाडु राज्य में बसा एक शहर है। समुद्र तल से 2133 मीटर ऊंचा तमिलनाडु का कोडईकनाल हिल रिजॉर्ट अपनी सुन्दरता और शान्त वातावरण से सबको सम्मोहित कर देता है। पलनि हिल के बीच बसा यह जगह दक्षिण भारत का प्रमुख हिल स्टेशन है।


title: कोडैकानल

text: यहां घूमने का मजा कुरिन्‍जी के खिलने के समय दोगुना हो जाता है। हालांकि यह फूल बारह साल में एक बार खिलता है। यहां के लोग कुरिन्जी के फूल को अपनी शान समझते है। जब यह खिलता है तो पहाड़ियों की सुंदरता देखते ही बनती है। और इसकी महक मदहोश कर देने वाली होती है। कोडईकनाल में प्रकृति की सुंदरता अपने तमाम रूपों में नजर आती है। विशाल चट्टान, शांत झील, फलों के बगीचे और यहां के हरे भरे दृश्‍य अपनी सुदंरता की कहानी कहते है। साथ ही यूकेलिप्टस और पाइन के जंगलों से आती स्‍वच्‍छ हवा यहां के वातावरण को सुगंधित और गुलजार बना देती हैं।


title: कोडैकानल

text: कोडईकनाल का उल्लेख ईसा पूर्व के तमिल संगम साहित्य में मिलता है। पलानी हिल्स के आसपास के क्षेत्र में उस समय पेलियन्स और पुलयन्स नामक आदिम जनजाति निवास करती थी। 1845 ई. में अंग्रेजों ने यहां हिल स्टेशन स्थापित किया। ब्रिटिश प्रशासकों और मिशनरियों का यह पसंदीदा हिल स्टेशन था। वे गर्मियों में यहां अपना समय व्यतीत करते थे।


title: कोडैकानल

text: यह खूबसूरत झील पिकनिक स्थल के लिए लोकप्रिय है। प्राकृतिक सुंदरता से भरा यह झील कोडईकनाल बस स्टैंड से 21 किलोमीटर दूर है। इस झील से पेरियाकुलम नगर को पीने के पानी की आपूर्ति की जाती है। इस झील की खोज और सुधार कार्य ब्रिटिश आर्मी के कर्नल हेमिल्टन द्वारा 1864 ई. में किया गया था।


title: कोडैकानल

text: बेरियम झील के पूर्व दिशा में 20 एकड के क्षेत्र में फैला ब्रायंट पार्क स्थित है। यह पार्क फूलों तथा संकर प्रजात‍ि के विभिन्‍न पेड-पौधो के लिए जाना जाता है। यहां एक ग्लासहाउस मे विभिन्न किस्म के फूल रखे हुए हैं। मई के महीने में यहां उधान मेला का आयोजन किया जाता है।


title: कोडैकानल

text: झील से 5 किलोमीटर की दूरी पर यह संग्रहालय स्थित है। इसकी देखरख सेक्रेड हार्ट कॉलेज द्वारा की जाती है। यहां का आर्किडोरियम भारत के सबसे बेहतर आर्किडोरियम में से एक माना जाता है।


title: कोडैकानल

text: यह बोट क्लब 1910 में स्थापित किया गया था। 1932 से पहले यह आम लोगों और पर्यटकों के लिए नहीं था। मात्र कुछ चुनिन्दा सदस्य ही यहां बोटिंग का आनंद ले सकते थे। बाद में पर्यटकों और आम लोगों के लिए भी यह सुविधा दी गई। कार्लटोन और कोडई बोट यहां किराए पर ली जा सकती हैं।


title: कोडैकानल

text: मानव निर्मित यह झील कोडईकनाल में काफी लोकप्रिय है। तारे के आकार की यह झील 60 एकड़ के क्षेत्र में फैली हुई है। इसके चारों तरफ की हरियाली पर्यटकों को बहुत लुभाती है। इस झील का बोट क्लब रोमांचक रेसिंग ट्रिप का आयोजन करता है।


title: कोडैकानल

text: लेफ्टिनेंट कोकर के नाम पर इस स्थान का नाम कोकर्स वॉक पड़ा। कोकर ने कोडई का मानचित्र तैयार किया था। यह स्थान झील से एक किलोमीटर की दूरी पर है। यहां से कोडईकनाल के दक्षिण की ओर तीव्र ढलान है। मैदानों के खूबसूरत नजारे यहां से देखे जा सकते हैं।


title: कोडैकानल

text: यह पवित्र मंदिर भगवान मुरूगन को समर्पित है। कोडईकनाल झील से 3.2 किमी की दूरी पर यह मंदिर स्थित है। तमिल साहित्य में कुरिन्जी का अर्थ पहाड़ी क्षेत्र और अंदावर का अर्थ ईश्वर होता है। भगवान मुरूगन को पहाड़ों का देवता माना जाता है। इस मंदिर से उत्तर के मैदानों और पलानी की पहाड़ियों का भव्य नजारा देखा जा सकता है।


title: कोडैकानल

text: यह आकर्षक जल प्रपात कोडईनाल से 8 किमी दूर घाट रोड़ पर स्थित है। कोडई झील का अतिरिक्त जल 180 फीट की ऊंचाई से झरने के रूप में गिरता है। यहां का शांत और सौम्‍य वातावरण पर्यटकों को अपनी ओर लुभाता है।


title: कोडैकानल

text: यह खूबसूरत पिकनिक स्थल कोडई झील से 1.6 किमी दूर है। यहां पहुंचने का मार्ग काफी ऊबड़-खाबड़ है। यहां पर अक्‍सर भालूओं को पानी पीते हुए देखा जा सकता है। भालुओं की उपस्थिति के कारण की इस झरने का नाम बीयर शोला पड़ा।


title: कोडैकानल

text: घाटी और उसके आसपास की सुंदरता को देखने के लिए दो टेलिस्कोप हाउस कोडई में स्थापित किए गए हैं। इसके अलावा कोडईकनाल में सौर भौतिक वेधशाला, डोलमेन सर्कल, थालाइयर झरना की भी आप सैर कर सकते है।


title: कोडैकानल

text: 120 किलोमीटर की दूरी पर स्थित मदुरै नजदीकी एयरपोर्ट है। मदुरै से बस या टैक्सी के माध्यम से कोडईकनाल पहुंचा जा सकता है।


title: कोडैकानल

text: कोडईकनाल के लिए मदुरै, पलानी, त्रिची, बैंगलोर, कोयंबटूर आदि बड़े शहरों के अलावा अनेक छोटे शहरों से नियमित बस सेवाएं उपलब्ध हैं।


title: नीलकुरिंजी

text: नीलकुरिंजी या कुरिंजी ("Strobilanthes kunthiana") दक्षिण भारत के पश्चिम घाट के १८०० मीटर से ऊंचे शोला घास के मैदानों में बहुतायत से उगने वाला एक पौधा होता है। नीलगिरी पर्वत को अपना नाम इन्हीं नीले कुरंजी के पुष्पों से आच्छादित होने के कारण नाम मिला। यह पौधा १२ वर्षों में एक बार ही फूल देता है। इस से ही पालियन लोग इस पौधे की आयु का अनुमान लगाते हैं।


title: जलालुद्दीन रूमी

text: मौलाना मुहम्मद जलालुद्दीन रूमी (३० सितम्बर, १२०७) फारसी साहित्य के महत्वपूर्ण लेखक थे जिन्होंने मसनवी में महत्वपूर्ण योगदान किया। इन्होंने सूफ़ी परंपरा में नर्तक साधुओंं (गिर्दानी दरवेशों) की परंपरा का संवर्धन किया। रूमी अफ़ग़ानिस्तान के मूल निवासी थे पर मध्य तुर्की के सल्जूक दरबार में इन्होंने अपना जीवन बिताया और कई महत्वपूर्ण रचनाएँ रचीं। कोन्या (मध्य तुर्की) में ही इनका देहांत हुआ जिसके बाद आपकी कब्र एक मज़ार का रूप लेती गई जहाँ आपकी याद में सालाना आयोजन सैकड़ों सालों से होते आते रहे हैं।


title: जलालुद्दीन रूमी

text: रूमी के जीवन में शम्स तबरीज़ी का महत्वपूर्ण स्थान है जिनसे मिलने के बाद इनकी शायरी में मस्ताना रंग भर आया था। इनकी रचनाओं के एक संग्रह (दीवान) को "दीवान-ए-शम्स" कहते हैं।


title: जलालुद्दीन रूमी

text: इनका जन्म फारस देश के प्रसिद्ध नगर बल्ख़ में सन् 604 हिजरी में हुआ था। रूमी के पिता शेख बहाउद्दीन अपने समय के अद्वितीय पंडित थे जिनके उपदेश सुनने और फतवे लेने फारस के बड़े-बड़े अमीर और विद्वान् आया करते थे। एक बार किसी मामले में सम्राट् से मतभेद होने के कारण उन्होंने बलख नगर छोड़ दिया। तीन सौ विद्वान मुरीदों के साथ वे बलख से रवाना हुए। जहां कहीं वे गए, लोगों ने उसका हृदय से स्वागत किया और उनके उपदेशों से लाभ उठाया। यात्रा करते हुए सन् 610 हिजरी में वे नेशांपुर नामक नगर में पहुंचे। वहां के प्रसिद्ध विद्वान् ख्वाजा फरीदउद्दीन अत्तार उनसे मिलने आए। उस समय बालक जलालुद्दीन की उम्र ६ वर्ष की थी। ख्वाजा अत्तार ने जब उन्हें देखा तो बहुत खुश हुए और उसके पिता से कहा, "यह बालक एक दिन अवश्य महान पुरुष होगा। इसकी शिक्षा और देख-रेख में कमी न करना।" ख्वाजा अत्तार ने अपने प्रसिद्ध ग्रन्थ मसनवी अत्तार की एक प्रति भी बालक रूमी को भेंट की।


title: जलालुद्दीन रूमी

text: वहां से भ्रमण करते हुए वे बगदाद पहुंचे और कुछ दिन वहां रहे। फिर वहां से हजाज़ और शाम होते हुए लाइन्दा पहुंचे। १८ वर्ष की उम्र में रूमी का विवाह एक प्रतिष्ठित कुल की कन्या से हुआ। इसी दौरान बादशाह ख्व़ाजरज़मशाह का देहान्त हो गया और शाह अलाउद्दीन कैकबाद राजसिंहासन पर बैठे। उन्होंने अपने कर्मचारी भेजकर शेख बहाउद्दीन से वापस आने की प्रार्थना की। सन् ६२४ हिजरी में वह अपने पुत्र सहित क़ौनिया गए और चार वर्ष तक यहां रहे। सन ६२८ हिजरी में उनका देहान्त हो गया।


title: जलालुद्दीन रूमी

text: रूमी अपने पिता के जीवनकाल से उनके विद्वान शिष्य सैयद बरहानउद्दीन से पढ़ा करते थे। पिता की मृत्यु के बाद वह दमिश्क और हलब के विद्यालयों में शिक्षा प्राप्त करने के लिए चले गये और लगभग १५ वर्ष बाद वापस लौटे। उस समय उनकी उम्र चालीस वर्ष की हो गयी थी। तब तक रूमी की विद्वत्ता और सदाचार की इतनी प्रसिद्ध हो गयी थी कि देश-देशान्तरों से लोग उनके दर्शन करने और उपदेश सुनने आया करते थे। रूमी भी रात-दिन लोगों को सन्मार्ग दिखाने और उपदेश देने में लगे रहते। इसी अर्से में उनकी भेंट विख्यात साधू शम्स तबरेज़ से हुई जिन्होंने रूमी को अध्यात्म-विद्या की शिक्षा दी और उसके गुप्त रहस्य बतलाये। रूमी पर उनकी शिक्षाओं का ऐसा प्रभाव पड़ा कि रात-दिन आत्मचिन्तन और साधना में संलग्न रहने लगे। उपदेश, फतवे ओर पढ़ने-पढ़ाने का सब काम बन्द कर दिया। जब उनके भक्तों और शिष्यों ने यह हालत देखी तो उन्हें सन्देह हुआ कि शम्स तबरेज़ ने रूमी पर जादू कर दिया है। इसलिए वे शम्स तबरेज़ के विरुद्ध हो गये और उनका वध कर डाला। इस दुष्कृत्य में रूमी के छोटे बेटे इलाउद्दीन मुहम्मद का भी हाथ था। इस हत्या से सारे देश में शोक छा गया और हत्यारों के प्रति रोष और घृणा प्रकट की गयी। रूमी को इस दुर्घटना से ऐसा दु:ख हुआ कि वे संसार से विरक्त हो गये और एकान्तवास करने लगे। इसी समय उन्होंने अपने प्रिय शिष्य मौलाना हसामउद्दीन चिश्ती के आग्रह पर 'मसनवी' की रचना शुरू की। कुछ दिन बाद वह बीमार हो गये और फिर स्वस्थ नहीं हो सके। ६७२ हिजरी में उनका देहान्त हो गया। उस समय वे ६८ वर्ष के थे। उनकी मज़ार क़ौनिया में बनी हुई है।


title: जलालुद्दीन रूमी

text: रूमी की कविताओं में प्रेम और ईश्वर भक्ति का सुंदर समिश्रण है। इनको "हुस्न" और "ख़ुदा" के बारे में लिखने के लिए जाना जाता है।


title: गोप

text: गोप एक संस्कृत शब्द है, जिसका वर्णन वेद-पुराणों में भी मिलता है, गोप का अर्थ राजा या रक्षक बताया गया है, ऋग्वेद में भी इस तथ्य की पुष्टि होती है।


title: गोप

text: भागवत पुराण के अनुसार गोप देवताओं के पुन: अवतार हैं, वे कृष्ण के दूत हैं, वे गव्य या गायों के उत्पादों के शौकीन हैं, कृष्ण और गोपों के बीच एक वस्तु और उसकी छवि के बीच का संबंध है।


title: गोप

text: ब्रह्मवैवर्त पुराण के अनुसार, गोप भगवान कृष्ण के त्वचा के छिद्रों से पैदा हुए हैं और गोपियां देवी राधा के त्वचा के छिद्रों से पैदा हुई हैं।


title: गोप

text: ऋग्वेद में विष्णु को गोप, एक चरवाहा कहा गया है। उनका स्थान 'कई सींग वाली तेजी से चलने वाली गायों' से आबाद है। यह एक तरह से बाद के पुराणों द्वारा वर्णित कृष्ण का गोलोक है।


title: गोप

text: ऋग्वेद दशम मंडल में महाराज यदु का गोप के रूप में उल्लेख किया गया है। गोप और गोपति राजा को दिए गए विशेषण थे।


title: गोप

text: महाभारत काल के यादवों को वैष्णव सम्प्रदाय के अनुयायी के रूप में जाना जाता था, श्री कृष्ण इनके नेता थे: वे सभी पेशे से गोप (गौपालक) थे, लेकिन साथ ही उन्होंने कुरुक्षेत्र की लड़ाई में भाग लेते हुए क्षत्रियों की स्थिति धारण की।वर्तमान अहीर भी वैष्णव मत के अनुयायी हैं।


title: गोप

text: महाभारत में अर्जुन और दुर्योधन के बीच हुए एक समझौते के कारण श्रीकृष्ण ने नारायणी सेना के गोपों को कौरवों को दे दिया था।


title: गोप

text: कौरवों के पक्ष में कुरुक्षेत्र युद्ध में, एक बड़ी गोपायण सेना में कई हजारों गोप, पांडवों के खिलाफ, अन्य सेनाओं जैसे गांधार, सौवीर, कलिंग, मद्रास, पांचाल इत्यादि के साथ मिलकर युद्ध लड़ा था।


title: गोप

text: ये गोप, जिन्हें कृष्ण ने दुर्योधन को उनके समर्थन में लड़ने को कहा था जब वे स्वयं अर्जुन के पक्ष में शामिल हुए थे, वे कोई और नहीं बल्कि स्वयं यादव थे, उन्हें अभीर भी कहा जाता था। वे दुर्योधन और कौरवों के समर्थन में लड़े थे और महाभारत में, अभीर, गोप, गोपाल, और यादव सभी पर्यायवाची हैं। उन्होंने महाभारत युद्ध के नायक (अर्जुन) को हराया, और जब उन्होंने श्रीकृष्ण के परिवार के सदस्यों की पहचान का खुलासा किया तब उन्हें बख्शा।


title: गोप

text: गोप जातीय महासभा का गठन 1911 में बाबू रास बिहारी लाल मंडल द्वारा किया गया था। यह बिहार, झारखंड, पश्चिम बंगाल और उड़ीसा के गोप या अहीर जाति का क्षेत्रीय संगठन था।


title: गोप

text: बाद में गोप जाति महासभा और अहीर क्षत्रिय महासभा का विलय कर अखिल भारतवर्षीय यादव महासभा का गठन किया गया। यादव महासभा का पहला राष्ट्रीय सम्मेलन 17 से 20 अप्रैल तब 1924 में बिहार के पूर्णिया में आयोजित हुआ था और ज़मींदार


title: बागनाथ मंदिर

text: बागनाथ मंदिर, भारत के उत्तराखण्ड के बागेश्वर जिले के बागेश्वर में स्थित एक प्राचीन शिव मंदिर है। यह उत्तर भारत में एक मात्र प्राचीन शिव मंदिर है जो कि दक्षिण मुखी है जिसमें शिव शक्ति की जलहरी पूरब दिशा को है । यहाँ शिव पार्वती एक साथ स्वयंभू रूप में जलहरी के मध्य विद्यमान हैं । यह बागेश्वर जिले का सबसे प्रसिद्ध मंदिर है और बागेश्वर जिले का नाम भी इसी मंदिर के नाम पर पड़ा है। यह सरयू गोमती एवं सरस्वती ( अदृश्य )नदियों के संगम पर बागेश्वर नगर में स्थित है. इस मंदिर की नक्काशी अत्यन्त प्रभाशाली है।


title: बागनाथ मंदिर

text: यह मंदिर भारतीय राज्य उत्तराखंण्ड के वागेश्वर जिले में सरयू और गोमती नदियों स्थित है और इसकी समुद्र तल से उचाई 1004 मीटर है।


title: बागनाथ मंदिर

text: हिन्दु पौराणिक कथा के अनुसार बाबा मार्कडेय यहाँ शिव जी पूजा किया करते थे जिससे शिव जी एक बाघ के रूप में ऋषी मार्कडेय को आशीर्वाद देने आये थे। लेकिन कुछ सूत्रो के अनुसार भवन चन्द शासक लक्ष्मी चन्द ने 1602 ईस्वी में इसका निर्माण कराया था।


title: एस० पी० सिंह बघेल

text: एस० पी० सिंह बघेल एक भारतीय राजनीतिज्ञ तथा वर्तमान में आगरा से लोकसभा सांसद हैं। वे भारतीय जनता पार्टी के राजनेता हैं। उत्तर प्रदेश पुलिस में बतौर सब इंस्पेक्टर के रूप में तैनात रहे एसपी बघेल 1989 में मुलायम सिंह यादव के मुख्यमंत्री बनने के बाद उनकी सुरक्षा में शामिल रहे है | जिसके बाद वह अपनी निडरता, मेहनत और ईमानदारी के बल पर उन्होंने मुलायम सिंह यादव का भी दिल जीत लिया. एसपी बघेल से प्रभावित मुलायम सिंह यादव ने उन्हें जलेसर सीट से समाजवादी पार्टी के उम्मीदवार के तौर पर उतारा और वे 1998 में पहली बार विधायक बने और मुलायम सिंह सरकार में मंत्री भी रहे.


title: एस० पी० सिंह बघेल

text: उत्तर प्रदेश पुलिस में बतौर सब इंस्पेक्टर के रूप में तैनात रहे एसपी बघेल 1989 में मुलायम सिंह यादव के मुख्यमंत्री बनने के बाद उनकी सुरक्षा में शामिल रहे है | जिसके बाद वह अपनी निडरता, मेहनत और ईमानदारी के बल पर उन्होंने मुलायम सिंह यादव का भी दिल जीत लिया. एसपी बघेल से प्रभावित मुलायम सिंह यादव ने उन्हें जलेसर सीट से समाजवादी पार्टी के उम्मीदवार के तौर पर उतारा और वे 1998 में पहली बार विधायक बने और मुलायम सिंह सरकार में मंत्री भी रहे.


title: एस० पी० सिंह बघेल

text: बीजेपी में शामिल होने के बाद ने एसपी बघेल को 2014 में फिरोजाबाद संसदीय सीट से सपा महासचिव प्रो. रामगोपाल यादव के पुत्र अक्षय यादव के खिलाफ उतारा. हालांकि चुनाव वे हार गए थे | हालांकि चुनाव वे हार गए थे. इसके बाद 2017 का चुनाव टूंडला से विधायक रहे और योगी सरकार में कैबिनेट मंत्री बने. इसके बाद मंत्री रहते हुए बीजेपी ने 2019 के लोकसभा चुनाव में आगरा सीट से उतारा और वो सांसद चुने गए | पिछले दिनों मोदी कैबिनेट के विस्तार में उन्हें केंद्रीय राज्यमंत्री बनाया गया था |


title: एस० पी० सिंह बघेल

text: 2022 विधानसभा चुनाव में सपा प्रमुख अखिलेश यादव की करहल सीट पर बीजेपी ने केंद्रीय मंत्री एसपी बघेल को उनके खिलाफ चुनाव में उतारा था |


title: मृदा उर्वरता

text: मृदा उर्वरता कृषि पौधे के विकास को बनाए रखने के लिए मिट्टी की क्षमता को संदर्भित करती है, अर्थात् पौधे को आवास प्रदान करने के लिए और जिसके परिणामस्वरूप उच्च गुणवत्ता की निरंतर और लगातार पैदावार होती है।


title: मृदा उर्वरता

text: "पौधों की वृद्धि तथा विकास के लिए मृदा को भौतिक, रसायनिक तथा जैविक शक्ति के योग को मृदा उर्वरता कहते हैं।"


title: मृदा उर्वरता

text: पौधों की वृद्धि एवं विकास के लिए भौतिक रसायनिक तथा जैविक शक्ति तीनों का अपना-अपना महत्व है यदि एक भी शक्ति कम है,तो मृदा की उर्वरता यह स्वास्थ्य कम होगा। जैसे-मृदा में पौधों की वृद्धि के लिए पर्याप्त पोषक तत्व है, किंतु यदि जल निकास ठीक से नहीं है, तो जल निकास ना होने के कारण मृदा वायु में कमी होगी जिससे मृदा जीव की वृद्धि प्रभावित होगी उनके लिए प्रतिकूल स्थिति निर्मित होने से मृदा की उर्वरता या स्वास्थ्य कम होगा।


title: मृदा उर्वरता

text: सभी उत्पादक भूमि की उर्वरता या स्वास्थ्य अच्छी हो सकती है, किंतु सभी उर्वर भूमि की उत्पादकता अच्छी नहीं हो सकती। ऐसा भूमि में जल निकास ना होने से, जलवायु की विपरीत परिस्थितियों होने के कारण हो सकता है।


title: ढूंढाड़

text: ढुंढाड़ (जिसे जयपुर क्षेत्र भी कहा जाता है) राजस्थान राज्य का एक ऐतिहासिक क्षेत्र रहा है। इसे समय समय पर कछावा राज्य, आंबेर राज्य और जयपुर राज्य भी कहा गया है। यह पश्चिम राजस्थान में स्थित है। इसमें आने वाले जिले हैं:


title: ढूंढाड़

text: इस क्षेत्र को अरावली पर्वत माला उत्तर पश्चिम से घेरे है और अजमेर पश्चिम में, मेवाड़ दक्षिण पश्चिम में, हड़ौती दक्षिण में एवं अलवर जिला, करौली जिला तथा भरतपुर जिला इसके पूर्व में स्थित हैं।


title: ढूंढाड़

text: दूल्हेराय नामक व्यक्ति ने सर्वप्रथम कछवाह वंश की स्थापना की, 1137 ई . में खोह राज्य के मीणाओं को हराकर ढूंढाड़ राज्य को बसाया, और खोह को इसकी राजधानी बनाया था। काकील देव ने आमेर राज्य के मीणाओं को पराजित कर अपनी राजधानी खोह से बदलकर आमेर कर दी।


title: राजगढ़ ज़िला

text: यह एक छोटा-सा जिला है लेकिन एक साफ-सुथरा नगर है जिसकी सुन्दरता देखते ही बनती है। राजगढ मे "नेवज" नदी निकल रही है, जिसे शास्त्रो मे "निर्विन्ध्या" कहा गया है। जिला मुख्यालय राजगढ से पाच किलोमीटर दूर प्रमुख दार्शनिक स्थल है- माँ जालपा का प्राचीन मन्दिर का। इस मन्दिर मे 'माँ जालपा' विराजमान है। मन्दिर के सामने प्रसिद्द हनुमान मन्दिर है। इसके अलावा राजगढ़ से उत्तेर दिशा में प्रसिद्द दार्शनिक स्थल "खोयरी" है, जहा भगवान शिव का मंदिर है। "खोयरी" में आपसपास जंगल और बहुत सुन्दर ताल है। इस पावन स्थल की छठा अतिसुन्दर है।मानव विकास रिपॉर्ट प्रस्तुत करने वाला पहला जिला है।यह के ब्यावरा तहसील में राष्ट्रीय राजमार्ग का चोराह है। राजगढ़ जिले में स्थित नरसिंहगढ़ के किले को कश्मीर ए मालवा कहा जाता है। मध्यप्रदेश का सर्वाधिक रेगिस्तान वाला जिला है। NH3 और NH 12 ब्यवार से गुजरते हे।


title: राजगढ़ ज़िला

text: ब्यावरा शहर जिले का मुख्य व्यवसायिक नगर है एंव जिले का सबसे बड़ा नगर भी जो लगभग 20 किलोमीटर मे विस्तृत है यहा जिले का एक मात्र रेलवे स्टेशन हैं जो मुख्य रूप से इंदौर, अहमदाबाद, मथुरा, देहरादून नई, दिल्ली,कोटा, रतलाम अमृतसर आदि रेलवे लाइन से जुड़ा हुआ है। ब्यावरा से इन सभी महानगरों व नगर तक आसानी से जाया जा सकता है।


title: राजगढ़ ज़िला

text: लेकिन जिले को हवाई पट्टी का आज भी इंतजार है ब्यावरा नगर सबसे बड़ा एंव उपयुक्त स्थान हैं|जिला मई 1 9 48 को बनाया गया था, और राजगढ़, नरसिंहगढ़, खिलचिपुर के पूर्व रियासतों और देवास जूनियर और वरिष्ठ (सारंगपुर तहसील) और इंदौर (जिरापुर तहसील, अब खिलचिपुर तहसील का हिस्सा) के राज्यों के क्षेत्र शामिल हैं। राजगढ़ जिला भोपाल संभाग में आता है। राजगढ़ जिला मालवा पठार के उत्तरी छोर पर पार्वती नदी के पश्चिमी तट पश्चिमी तट पर स्थित है।


title: नेपाली संस्कृति

text: नेपाल की संस्कृति समृद्ध और अनन्य है। इसकी सांस्कृतिक विरासत शताब्दियों से क्रमशः विकसित हुई है। नेपाल की संस्कृति पर भारतीय, तिब्बती और मंगोली संस्कृतियों का प्रभाव है।


title: नेपाली संस्कृति

text: नेपाल की संस्कृति, विश्व की सबसे समृद्ध संस्कृतियों में से एक है। संस्कृति को 'संपूर्ण समाज के लिए जीवन का मार्ग' कहा जाता है। यह बयान नेपाल के मामले में विशेष रूप से सच है, जहां जीवन, भोजन, कपड़े और यहाँ तक कि व्यवस्सायों के हर पहलू सांस्कृतिक दिशा निर्देशित है। नेपाल कि संस्कृति में शिष्टाचार, पोशाक,भाषा,अनुष्टान, व्यवहारके नियम और मानदंडो के नियम शामिल है और यह स्पष्ट रूप से देखा जा सकता है। नेपाल कि संस्कृति, परंपरा और नवनीता का एक अद्वतीय संयोजन है। नेपाल में संस्कृतिक संगीत, वास्तुकला, धर्म और सांकृतिक समूहों के साथ सामुध्र है। नेपाली पोशाक, दौरा-सुरुवाल, जिसे आमतौर पर 'लाबडा-सुरुवाल' कहा जाता है, में कई धार्मिक विश्वास हैं जो अपने डिजाइनों कि पहचान करते हैं और इसलिए यह वर्षो से एक समान रहा है। दौरा में आठ तार हैं जो शरीर के चारों ओर बाँधा जाता है। दौरो का बंद गर्दन भगवान शिव की गर्दन के चारों ओर सांप का प्रतीक है। महिलाओं के लिए नेपाली पोशाक एक कपास साड़ी (गुनु) है, जो फैशन की दुनिया में बहुत लोकप्रिय हो रही है।


title: नेपाली संस्कृति

text: नेपाल में मुख्य अनुष्टानों का नामकरण समारोह, चावल का भोजन समारोह, मण्डल का समारोह, विवाह और अन्तिम संस्कार है। अनुष्ठान अभी भी समाज में प्रचलित हैं और उत्साह से किया जाता है। कहा जाता है इस देश में नृत्य,भगवान शिव के निवास-हिमालय से प्रकट हुआ है। इससे पता चलता है कि नेपाल की नृत्य परंपराएं बहुत द्वितीय हैं। फसलों की फसल, शादी के संस्कार, युद्ध की कहानियों, एक अकेली लड़की का प्रेम और कई अन्य विषयों पर नृत्य किया जाता है।


title: नेपाली संस्कृति

text: नेपाल में त्यौहार और उत्सव देश के संस्कृति का पर्याय है क्योकि नेपाली, त्यौहार केवल वार्षिक व्यवस्ता नहीं है, बल्कि उनकी समृद्ध सांस्कृतिक विरासत का एक जीवित हिस्सा भी है। त्योहारों ने विभिन्न राष्ट्रों के सान्स्क्रिथिक पृष्टभूमि और विश्वासों के नेपाली लोगो को प्रभावी रूप से एक्जुट कर लिया है। अधिकांश नेपाली त्योहार विभिन्न हिंदू और बौद्ध देवताओं से संबंधित हैं। वे धर्म और परंपरा द्वारा उनके लिए पवित्रा दिन पर मनाया जाता है। दश्न और तिहार धर्म पर आधारित सबसे बड़े और सबसे लोकप्रिय त्यौहार हैं। बुद्ध-जयन्ती, गाड़ी-जत्रा, जानई-पूर्णिमा, तीज कुछ अन्य त्योहार हैं। नेपाली लोग अतिथि का सत्कार करने में सबसे आगे हैं और यही कारण है कि पर्यटक नेपाल में बार-बार आते हैं और नेपाल पर्यटन का आनन्द उठाते हैं। स्थानीय नेपाली आम तौर पर ग्रामीण लोग हैं जो चाय, कॉफी या रात के खाने के लिए अपने घरों में पर्यटकों का स्वागत करते हैं। नेपाली सांस्कृतिक रूप से गर्म, मेहमाननवाज और स्नेही मेजबान हैं जो अपने दिल को अपने सिर से ऊपर रखते हैं।


title: मुल्ताई

text: मुलताई को मुलतापी के नाम से भी जाना जाता हैं। यह शहर सुर्यपुत्री सलीला माँ ताप्ती का उद्गम स्थल हैं। मान्यता यह हैं की माँ ताप्ती का जन्म मुल्ताई के नारद टेकरी नामक स्थान से हुआ हैं मुल्ताई के निकट प्रभात पट्टन और बेतुल प्रमुख शहर है। यह मुल्ताई मध्य-प्रदेश . के दक्षिणी क्षेत्रों में आता है और सतपुड़ा पठार क्षेत्र का लगभग आधा क्षेत्र इसके अन्तर्गत्त आता है। कस्बे के कई गांवों के फ़ैलाव सहित सतपुड़ा क्षेत्र में उत्तरी ओर नर्मदा घाटी और दक्षिण के मैदानों के बीच काफ़ी फ़ैला हुआ है। इसके पश्चिमी ओर निमार (पूर्वी) और अमरावती जिलों के बीच वन क्षेत्र का विस्तार है। यह कस्बा ताप्ती नदी के उत्तरी तट पर स्थित है और इस नदी का मूलस्थान भी है।मुलताई का मूल नाम मूलतापी था, तापी नदी के उद्गम या मूलस्थान होने के कारण पड़ा था। मराठा एवं ब्रिटिश राज के समय मुलताई क्षेत्रीय मुख्यालयों में से एक रहा है और जो उत्तर में जिला मुख्यालय से और दक्षिण में महाराष्ट्र के नागपुर जिला मुख्यालय को जोड़ता था।


title: मुल्ताई

text: मुल्ताई अपने पड़ोसी क्षेत्रों से भली-भांति रेल एवं सड़क मार्गों द्वारा जुड़ा हुआ है। निकटतम विमानक्षेत्र नागपुर है जो 120 किमी दूर है एवं मुल्ताई से बस एवं टैक्सी सेवाओं द्वारा जुड़ा हुआ है। राष्ट्रीय राजमार्ग ४७ और राष्ट्रीय राजमार्ग ३४७ यहाँ से गुज़रते हैं।


title: मुल्ताई

text: मुल्ताई की भौगोलिक निर्देशांक स्थित है। यहां की औसत ऊंचाई 749  मीटर (2457  फ़ीट) है। मुल्ताई के उत्तर में आमला और दक्षिण में महाराष्ट्र का अमरावती जिला है। इसके पूर्व में छिंदवाड़ा जिला और पश्चिम में बैतूल जिला हैं। नगर की दक्षिणी सीमा मेलघाट शृंखला की तराई में फ़ैली है, किन्तु अमरावती के हट्टी घाट एवं चिकल्दा इसकी सीमा से बाहर हैं। नगर जम्बादी से ६ किमी, सण्डिया से ७ किमी, सिरसावाड़ी से ७ किमी, कर्पा से ८ कि.मी, नरपा से ९ कि.मी है। ये यहां के मुख्य ग्राम हैं। मुल्ताई कस्बे के दक्षिण में प्रभात पट्टन तहसील, उत्तर में आमला तहसील, दक्षिण में वरूड़ तहसील एवं पूर्व में पादुर्णा तहसील स्थित हैं।


title: मुल्ताई

text: मुल्ताई भारत की बड़ी नदी ताप्ती का उद्गम होने के कारण एक हिन्दू धामिक क्षेत्र भी है। हिन्दू मान्यता अनुसार ताप्ती माता भगवान सूर्य की पुत्री हैं। ताप्ती माता के यहां दो प्रमुख मन्दिर हैं एक प्राचीन मन्दिर और एक नवीन मन्दिर। ताप्ती नदी की जयन्ती के दिन यहां अखण्ड सप्तमी ताप्ती जन्मोत्सव मनाय़ा जाता है और शहर को सजाय़ा जाता है। इसके अलावा यहां कई भगवान शिव, हनुमान आदि हिन्दू भगवानों के मन्दिर भी हैं।


title: मुल्ताई

text: के भारतीय जनगणना अनुसार, मुल्ताई कस्बे की कुल जनसंख्या २१,४२८ है। इसमें ५२% पुरुष एवं ४८% स्त्रियां हैं। यहां की साक्षरता दर ७४% है जो राष्ट्रीय दर ५९.५% से कहीं अधिक है। इनमें पुरुष साक्षरता दर ७९% एवं स्त्री साक्षरता दर ६८% हैं। यहां की १३% जनसंख्या ६ वर्ष की आयु से कम की है।


title: मुल्ताई

text: नगर में बहुरंगी संस्कृति दिखाई देती है जिसका कारण यहां कई धर्म एवं परम्पराओं का संगम है। जिले के उत्तरी भाग में बुन्देलखंडी भाषा एवं संस्कृति की झलक दिखाई देती है तो दक्षिणी क्षेत्रों में मराठी भाषा एवं संस्कइतु बहुल है। शेष जिला मुख्यतः जनजातीय क्षेत्र है जिनमें गोंड एवं कोरकू मुख्य हैं जो बाबा महादेव को पूजते हैं तथा अनेक अंधविश्वासों एवं प्रथाओं के साथ पशु बलि तक देते हैं। ये लोग अभी तक प्राकृतिक चिकित्सा एवं जड़ी-बूटियों पर ही निर्भर हैं। मुलताई में मेघनाथ का मेला लगता है


title: मुल्ताई

text: यहां के मुख्य धर्मों में हिन्दू धर्म आता है, जिसके साथ ही यहां मुस्लिम, सिख, जैन एवं ईसाई लोग भी रहते हैं। प्रमुख जातियों में किराड़, गोंड, खोरकु, कुर्मी, कुन्बी, पवार या पंवार, मेहरा, चमार, बनिये एवं राजपूत हैं।


title: मुल्ताई

text: सूर्यपुत्री माँ ताप्ती नदी उद्गम स्थल मुलताई बैतूल जिला एवं मध्यप्रदेश में पर्यटन का मुख्य केन्द्र है।


title: मुल्ताई

text: सूर्य पुत्री पुण्य सलिला ताप्ती का पौराणिक महत्व अपार है। मान्यता है कि ताप्ती जल से दिवंगत परिजनों के लिए तर्पण करने से पितरों को मोक्ष की प्राप्ति होती है। पितृपक्ष के दौरान महाराष्ट्र प्रदेश के साथ अन्य नगरों से भी बड़ी संख्या में लोग ताप्ती सरोवर पर तर्पण करने पहुंचते है।


title: शिवचरण माथुर

text: शिवचरण माथुर एक भारतीय राजनेता है और राजस्थान के मुख्यमंत्री रह चुके है।शिव चरण माथुर (14 फरवरी 1926 - 25 जून 2009) एक भारतीय राजनीतिज्ञ थे। भारतीय राष्ट्रीय कांग्रेस के एक नेता, वह 1981 से 1985 तक राजस्थान का मुख्यमंत्री और फिर 1989 से 1989 तक; बाद में, वह 2008 से 2009 तक असम के राज्यपाल थे।


title: शिवचरण माथुर

text: माथुर 14 जुलाई 1981 को राजस्थान की मुख्यमंत्री बने और 23 फरवरी 1985 तक उस पद का आयोजन किया। इसके बाद वह फिर से 20 जनवरी 1988 से 4 दिसंबर 1989 तक मुख्यमंत्री बने। 2003 में उन्हें मांडलगढ़(भीलवाड़ा) से विधायक के रूप में चुना गया।


title: शिवचरण माथुर

text: बड़े पैमाने पर अपील हासिल करने के बावजूद माथुर ने अपनी विशिष्ट योग्यता के माध्यम से उच्च पद प्राप्त किया और कांग्रेस पार्टी के आंतरिक पवित्र स्थान से महत्वपूर्ण समर्थन के साथ।


title: शिवचरण माथुर

text: 2008 में असम के राज्यपाल के रूप में नियुक्त किया गया, वह 25 जून 2009 को हृदय की से उनकी मृत्यु तक इस पद पर बने रहे।


title: शिवचरण माथुर

text: शिव चरण माथुर का जन्म 1926 को  एक कायस्थ परिवार में शिवरात्रि के पवित्र दिवस पर मध्य प्रदेश के गुना जिले के एक छोटे से गांव में हुआ था। प्रतिकूल पारिवारिक परिस्थितियों से मजबूर, शिव चरण, जब वह केवल चार वर्ष के थे, अपनी मां के साथ करौली के साथ अपने नाना, भंवर लाल की संरक्षकता में रहते थे।


title: शिवचरण माथुर

text: राजस्थान मंत्रिमंडल में खाद्य और नागरिक आपूर्ति, कृषि मंत्री, पशुपालन, डेयरी और योजना मंत्री (1973-77)


title: भारतीय अचारों की सूची

text: आँवला एक फल देने वाला वृक्ष है। यह करीब २० फीट से २५ फुट तक लंबा झारीय पौधा होता है। यह एशिया के अलावा यूरोप और अफ्रीका में भी पाया जाता है। हिमालयी क्षेत्र और प्राद्वीपीय भारत में आंवला के पौधे बहुतायत मिलते हैं। इसके फूल घंटे की तरह होते हैं। इसके फल सामान्यरूप से छोटे होते हैं, लेकिन प्रसंस्कृत पौधे में थोड़े बड़े फल लगते हैं। इसके फल हरे, चिकने और गुदेदार होते हैं। स्वाद में इनके फल कसाय होते हैं। बाजार मे उपलब्ध होने वाले विभिन्न खाद्य पदार्थ के कारण मनुष्य की पसंदगी बढने लगी है। मनुष्य भोजन मे सब्जी के अलावा अचार का सेवन पसंद करता है। मौसम के अनुसार उपलब्ध होने वाले फलों तथा विभिन्न फल–सब्जियों से अचार बनाए जाने लगे है। उदा: आम, नीबू, इमली, मिर्ची, आवलें का अचार इत्यादि।


title: भारतीय अचारों की सूची

text: अचार के लिये अच्छी किस्म के आंवले लीजिये। आंवले को साफ पानी से धोइये। किसी बर्तन में आंवले डाल दीजिये और 1/2 कप पानी डाल दीजिये, उबाल आने के बाद, धीमी गैस पर इतने नरम होने तक पकने दीजिये जब तक इनकी फाके सिक जाए फिर गैस बन्द कर दीजिये। आंवले से पानी हटा दीजिये, ठंडा होने के बाद उनके फाकें अलग कर लीजिये, गुठली निकाल कर अलग कर दीजिये। कढ़ाई में तेल डाल कर गरम कीजिये। तेल जब अच्छी तरह गरम हो जाय तो गैस बन्द कर दीजिये। पीसी हुयी सरसो,हींग और अजवायन डाल दीजिये। 1-2 बार चमचे से चला कर भूनिये, हल्दी पाउडर, सोंफ पाउडर, लाल मिर्च पाउडर, सरसों ओर नमक डाल कर मसाले को चमचे से मिला दीजिये, इस मसाले में आंवले डालिये। मसाला और आंवले अच्छी तरह मिलाकर सतेल गर्म करके हल्का ठंडा करके सभी को अच्छे से मिलाएँ और काँच के कंटेनर मे रख दें। 15-से 20 दिन मे आंवले का अचार तैयार हो जाएगा।


title: भारतीय अचारों की सूची

text: 3-4 दिन तक हर रोज आंवले के अचार को साफ और सूखे चमचे से ऊपर नीचे कर दें। आंवले के अचार को आप पहले दिन से ही खा सकते हैं, लेकिन चार दिन में सारे मसाले आंवले के अन्दर तक चले जायेंगे, मसालों का स्वाद भी बढ़ जायेगा। अचार अधिक स्वादिष्ट लगेगा। अचार को लम्बे समय तक रखने के लिये, आंवले तेल में डुबे रहना चाहिये। आंवले का अचार बहुत ही स्वादिष्ट बनकर तैयार हो जाएगा। साल भर तक अपने खाने के साथ आंवले के अचार को कभी भी सेवन कर सकते हैं। आवलें का अचार बनाने की पूरी विधी विडियो के माध्यम से देखने के लिए इस लिंक को क्लिक को क्लिक करें।


title: भारतीय अचारों की सूची

text: खाने के साथ में अचार होते हैं तो खाने का स्वाद बढ़ जाता है और भूख भी बढ़ जाती है। मौसम के हिसाब से सब्जियों के अचार भी कई तरह के बनाये जाते हैं जो 15-दिन से 1 माह तक रख कर खाये जा सकते हैं इसी श्रंखला में प्रस्तुत है मूली का अचार (Radish Pickle Recipe)


title: भारतीय अचारों की सूची

text: सबसे पहले मूली को साफ पानी से धोइये, फिर थोड़ी देर सुखाइये और छील कर लम्बे पतले टुकड़े में काट लीजिये. कटी मूली में 3/4 छोटी चम्मच नमक मिलाइये, नमक लगी मूली किसी ट्रे में रखकर 2-3 घंटे के लिये धूप में रख दिजिये, ट्रे को थोड़ा तिरछा करके रखें ताकि मूली से निकला पानी नीचे की ओर आ जाय, ये मूली से निकले रस को हटा दीजिये. मूली से पानी सूखने के बाद, मूली अचार के लिये तैयार है|कढ़ाई में मेथी अजवायन डालकर हल्के ब्राउन होने तक भून लीजिये,भुने मसाले प्याली में निकाल लीजिये,ठंडा होने के बाद भुने मसाले और राई को दरदरा पीस लीजिये|कढ़ाई में तेल डालकर गरम कीजिये|गरम तेल में मूली डालकर 2 मिनिट तक भून लीजिये, गैस बन्द कर दीजिये, मूली में हींग,हल्दी पाउडर, मिर्च पाउडर और नमक डालकर मिलाइये और भुने मसाले भी डालकर अच्छी तरह मिला दीजिये|अचार को थोड़ा ठंडा होने के बाद, सिरका डालकर मिला दीजिये|मूली का अचार तैयार है. मूली के अचार (Radish Pickle) को पूरी तरह ठंडा होने के बाद कन्टेनर में भर कर रख दीजिये|कन्टेनर को 3 दिन तक धूप में रख दीजिये, अचार ज्यादा स्वादिष्ट और ज्यादा चलते हैं|मूली का अचार को अभी भी खाया जा सकता है,लेकिन अचार का असली स्वाद 3 दिन के बाद मिलता है|मूली के अचार को 1 माह तक रख कर खा सकते हैं|


title: भारतीय अचारों की सूची

text: मूली मे पानी की मात्रा ना हो अच्छे से धूप मे सुखाना अनिवार्य है|तैयार अचार को काँच के कंटेनर मे भरने से पहले कंटेनर को अच्छे से धोकर धूप मे सुखालें|अचार सेवन हेतु उपयोग करते समय साफ चम्मच का उपयोग करें|नमी से दूर रखें|हफ्ते दो हफ्ते के बीच धूप दिखाये ताकि अचार खराब होने से बचाया जा सकें|


title: जारवा

text: जारवा, भारत के अण्डमान एवं निकोबार द्वीपसमूह की एक प्रमुख जनजाति है। वर्तमान समय में इनकी संख्या २५० से लेकर ४०० तक अनुमानित है जो कि अत्यन्त कम है।


title: जारवा

text: जारवा लोगों की त्वचा का रंग एकदम काला होता है और कद छोटा होता है। करीब १९९० तक जारवा जनजाति किसी की नज़रों में नहीं आई थी और एक अलग तरह का जीवन जी रही थी।


title: जारवा

text: अगर कोई बाहरी आदमी इनके दायरे में प्रवेश करता था, तो ये लोग उसे देखते ही मार देते थे, हालाँकि 1998 के बाद इनकी इस आदत में बहुत बदलाव आ चुका है।


title: जारवा

text: जारवा जनजाति 5 हजार साल से यहाँ रहती है, लेकिन 1990 तक बाहरी दुनिया के लोगों से इनका कोई सम्पर्क नहीं था। जनजाति अब भी तीर-धनुष से अपने लिए शिकार करती है। इनकी आबादी प्रतिवर्ष घटती देखी गई है, एक अनुमान के अनुसार वर्तमान में इनकी आबादी 250 से 400 के बीच है.


title: जारवा

text: जारवा जनजाति की महिलाओं को पर्यटकों के आगे अर्धनग्न नचवाने के कुछ मामले सामने आए हैं। इस कार्य के लिए बिस्किट और सिक्कों का लालच दिया जाता है।


title: जारवा

text: इस समुदाय में परंपरा के अनुसार यदि बच्चे की माँ विधवा हो जाए या उसका पिता किसी दूसरे समुदाय का हो तो बच्चे को मार दिया जाता है। बच्चे का रंग थोड़ा भी गोरा हो तो कोई भी उसके पिता को दूसरे समुदाय का मानकर उसकी हत्या कर देता है और समुदाय में इसके लिये कोई दंड नहीं है।


title: सिरोही जिला

text: सिरोही राजस्थान का पर्वतीय एवं सीमावर्ती जिला हैं। पहलें सिरोही रियासत बड़ी रियासतों में अपना स्थान रखती थी। देश आजाद होने के बाद अब इसको जिला बना दिया है। इसका साम्राज्य बहुत फैला हुआ था। देश आजाद होने के बाद इसका काफ़ी क्षेत्र पाली व जालौर ज़िले में चला गया है। सिरोही रियासत पर १२ वी सदी में देवड़ा ओ का राज था। नगर का मूल नाम शिवपुरी था। १४०५ में राव शोभा जी ने शिवपुरी शहर को बसाया था। जो खोबो की सिरोही से जानी जाती है। प्रदेश का एकमात्र पर्वतीय स्थल माउन्ट आबू इस जिले में हैं। यह क्षेत्र मौर्य, क्षत्रय, हूण, परमार, राठौड, चौहान, गुहिल आदि शासकों के अधीन रहा। प्राचीनकाल में यह क्षेत्र आबुर्द प्रदेश के नाम से जाना जाता था और गुर्जर-मरू क्षेत्र का एक भाग था। देवडा राजा रायमल के पुत्र शिवभान ने सरणवा


title: सिरोही जिला

text: पहाडों पर एक दुर्ग की स्थापना की और १४०५ में शिवपुरी नामक नगर बसाया। उनके पुत्र सहसमल ने शिवपुरी के दो मील आगे १४२५ में नया नगर बसाया जिसे आजकल सिरोही के नाम से जाना जाता हैं। राजस्थान के दक्षिण-पश्चिम में स्थित सिरोही गुजरात राज्य से जुडा एक प्रमुख नगर और इसी नाम का एक जिला मुख्यालय हैं। यह सिरोही रोड रेल्वे स्टेशन से २४ किलोमीटर दूर स्थित हैं। श्री राय साहब विसाजी मिस्त्री को सिरोही का मुख्य इंजिनियर कहा जाता है। उनके योगदान के लिए उन्हें यहाँ के लोग हमेशा याद करते हैं।


title: आदि ग्रन्थ

text: आदि ग्रन्थ या आद ग्रन्थ सिख धर्म से सम्बंधित धार्मिक लिखाईयों का एक संकलन है जिसे पाँचवे सिख गुरु श्री गुरु अर्जन देव जी ने सन् १६०४ में पूरा करा। दसवें सिख गुरु श्री गुरु गोविन्द सिंह जी ने इसमें १७०४ से १७०६ काल में और शबद जोड़े और इसे अपने बाद सिख धर्म का अनंत गुरु बताया। इसके बाद इसका नाम श्री गुरु ग्रन्थ साहिब पड़ा।


title: एशियाई क्रिकेट परिषद

text: एशियाई क्रिकेट परिषद (ए॰सी॰सी॰) एक क्रिकेट संगठन है। जो 1983 में स्थापित किया गया था। क्रिकेट को बढ़ावा देने और एशिया में क्रिकेट को विकसित करने के लिए है। अन्तरराष्ट्रीय क्रिकेट परिषद के अधीनस्थ, परिषद महाद्वीप के क्षेत्रीय प्रशासनिक निकाय है, और वर्तमान में 25 सदस्य संघ के होते हैं। शहरयार खान एशियाई क्रिकेट परिषद के वर्तमान अध्यक्ष हैं।


title: एशियाई क्रिकेट परिषद

text: एसीसी पहले कुआलालंपुर, मलेशिया में मुख्यालय था, परिषद मूल रूप से एशियाई क्रिकेट सम्मेलन के रूप में 1983 में स्थापित किया गया था 1995 में वर्तमान के लिए इसका नाम बदल रहा है। 2003 तक, परिषद के मुख्यालय द्विवार्षिक 'राष्ट्रपति और सचिवों' घर देशों के बीच घुमाया गया। संगठन के वर्तमान अध्यक्ष मुस्तफा कमाल, जो बांग्लादेश क्रिकेट बोर्ड के पूर्व अध्यक्ष है और अब वह अंतरराष्ट्रीय क्रिकेट परिषद के उपाध्यक्ष है।


title: एशियाई क्रिकेट परिषद

text: परिषद के एक विकास कार्यक्रम है कि सदस्य देशों में कोचिंग, अंपायरिंग और खेल चिकित्सा कार्यक्रमों का समर्थन करता है, आधिकारिक तौर पर स्वीकृत एशिया कप, एशियाई टेस्ट चैम्पियनशिप, एसीसी ट्रॉफी, और विभिन्न अन्य टूर्नामेंट सहित एशियाई क्रिकेट परिषद टूर्नामेंट के दौरान एकत्र टेलीविजन राजस्व से वित्त पोषित चलाता है।


title: एशियाई क्रिकेट परिषद

text: परिषद के सदस्यों के मूल बांग्लादेश, भारत, मलेशिया, पाकिस्तान, सिंगापुर, और श्रीलंका के साथ किया जा रहा भारत नई दिल्ली में गठन किया गया था, 19 सितंबर 1983 को। एसीसी सदस्य संघों को दो श्रेणियों में विभाजित हैं: आईसीसी से भरा है और सहयोगी सदस्य, आईसीसी की सम्बद्ध सदस्यों और आईसीसी गैर सदस्यों व्हील्स (कंबोडिया, चीनी ताइपे, और ताजिकिस्तान, 2014) के रूप में "पूर्ण सदस्य स्थिति" दी हैं "एसोसिएट सदस्य स्थिति" दी हैं। फिजी, जापान और पापुआ न्यू गिनी एसीसी के पूर्व सदस्य थे, लेकिन पूर्व एशिया-प्रशांत क्षेत्रीय परिषद में शामिल हो गए जब यह 1996 में स्थापित किया गया था।